
I. IZMJENA I DOPUNA PRORAČUNA GRADA SINJA ZA 2023. GODINU

Sinj, listopad 2023. godina
UVOD

Na 16. sjednici Gradskog vijeća održanoj 28. prosinca 2022. godine  donesen je Proračun Grada Sinja za 2023. godinu u visini 15.409.118,06 eura s projekcijama za 2024. i 2025. godinu.
Ukupni prihodi Proračuna planirani su u iznosu 13.816.444,35 eura, dok je iznos od 1.592.673,70 eura koji je uključen u Proračun odnosio se na procijenjeni višak prihoda iz prethodne godine.
Proračun Grada Sinja bez vlastitih i namjenskih prihoda i primitaka, te rashoda i izdataka proračunskih korisnika utvrđen je u iznosu od 13.378.459,00 eura. 
Zakon o proračunu ( N.N. br. 144/21) propisuje slijedeće odredbe vezano uz izmjene i dopune proračuna tijekom godine:

· Izmjenama i dopunama proračuna mijenja se isključivo plan za tekuću godinu

· Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna

· Na postupak donošenja izmjena i dopuna proračuna na odgovarajući način se primjenjuju odredbe za postupak donošenja proračuna

Temeljem dosadašnjeg ostvarenja na  osnovu financijskih pokazatelja za prvih devet mjeseci ove godine vidljivo je da se pojedini proračunski prihodi realiziraju ispod ili iznad planiranih veličina. U prvom redu to se odnosi na prihod od poreza na dohodak i pomoći temeljem prijenosa EU sredstava. Odredbama članka 10. Zakona o proračunu („Narodne novine“ broj  144/21) propisano je da ako se tijekom proračunske godine, zbog izvanrednih okolnosti povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine po istom postupku kao za donošenje proračuna.
Ovim izmjenama obuhvaćene su sve nužne promjene planskih iznosa koje proizlaze iz dosadašnjeg tijeka izvršavanja proračuna, te procijene do konca godine.
Prvim izmjenama i dopunama Proračuna Grada Sinja za 2023.g. predlažu se ukupni prihodi i primici u iznosu od 13.635.000,01 eura što predstavlja smanjenje za 181.444,34 eura, odnosno za 1,31% u odnosu na početni plan za 2023.g., a rashodi i izdaci proračuna se predlažu u iznosu 14.664.947,11 eura što predstavlja smanjenje za 744.670,95 eura, odnosno za 4,83% u odnosu na početni plan.

Odluka o izvršavanju Proračuna Grada Sinja za 2023.g. (Službeni glasnik 2/21) ovim prijedlogom izmjena i dopuna proračuna Grada Sinja se ne mijenja.

Proračun Grada Sinja za 2023. godinu je konsolidiran te su u njega uključeni i svi planirani prihodi i rashodi proračunskih korisnika:

· Dječji vrtić „Bili Cvitak“ Sinj

· Gradska knjižnica Sinj

· Javna vatrogasna postrojba Sinj

Njihovi financijski izvještaji pribrajaju se izvještajima Grada Sinja u izradi konsolidiranog   izvještaja koji daje sliku ukupnog financijskog stanja Grada Sinja.
Najvažnije izmjene su: 

· Povećana je stavka rashoda za zaposlene u dječjim vrtićima u skladu s utvrđenim    kolektivnim ugovorom za zaposlene.

· Planiraju se sredstva za pokriće rashoda vezanih za uređenje i opremanje dodatnog prostora u dječjim vrtićima kako bi se stvorile pretpostavke za otvaranje novih vrtićkih skupina.

· Povećaju se sredstva za sufinanciranje vjerskog vrtića.
· Povećani su rashodi zaposlenih u Javnoj vatrogasnoj postrojbi Sinj sukladno potpisanom kolektivnom ugovoru koji je usklađen sa zakonskim propisima

· Povećavaju se sredstva  za realizaciju programa sporta, kulture, socijalne skrbi.

· Predviđaju se sredstva za dva nova projekta (Izgradnja ugibališta za kombi vozilo na odvojku Splitske ulice u Sinju, Sinj - Pametni Grad)

A. PRIHODOVNA STRANA PRORAČUNA

Prvim izmjenama i dopunama Proračuna Grada Sinja za 2023. g. predlažu se prihodi i primici u iznosu od 13.665.000,00 eura, što predstavlja smanjenje za 181.444,35 eura odnosno 1,31 %, a ukupni rashodni i izdaci smanjuju se za 744.170,95 eura odnosno za 4,83% te iznose 14.644.947,11 eura.
Više planirana sredstva rashoda nad prihodima u iznosu od 744.170.95 eura pokrivaju se raspoloživim viškom prihoda iz prethodnih godina u iznosu 1.029.947,00 eura utvrđen po Godišnjem Izvještaju o izvršenju Proračuna Grada Sinja za 2022. god.

Tablica1. Prikaz povećanja/smanjenja osnovnih skupina prihoda i primitaka u odnosu na početni proračun 2023.god.
	Rb
	OPIS
	Proračun  za 2023.
	Povećanje / smanjenje
	Izmjene i dopune Proračuna 2023
	Index 

5/3%

	1
	2
	3
	4
	5
	6

	1
	PRIHOD OD POREZA
	5.246.532,62
	1.393.467,38
	6.640.000,00
	126,55

	2
	POMOĆI
	6.211.427,43
	-1.011.427,43
	5.200.000,00
	83,71

	3
	PRIHODI OD IMOVINE
	241.555,51
	-41.555,51
	200.000,00
	82,80

	4
	PRIHOD OD ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADAMA
	1.327.228,08
	-177.228,08
	1.150.000,00
	86,65

	5
	PRIHODI OD PRODAJE PROIZVODA I ROBA
	59.725,26
	10.274,74
	70.000,00
	117,21

	6
	KAZNE, UPRAVNE MJERE I OSTALI PRIHODI
	597.252,64
	-397.252,64
	200.000,00
	33,49

	7
	PRIHOD OD PRODAJE NEFIN. IMOVINE
	92.905,97
	57.094,04
	150.000,00
	161,46

	8
	PRIMICI OD FINAN. IMOVINE I ZADUŽIVANJA
	39.816,84
	-14.816,84
	25.000,00
	62,78

	9
	VIŠAK PRIHODA IZ PRETHODNIH GODINA
	1.592.673,70
	-562.726,70
	1.029.947,00
	64,66

	
	UKUPNO PRIHODI I PRIMICI (1-7)
	15.409.118,06
	-744.170,95
	14.664.947,11
	95,17


 U nastavku slijedi pojašnjenje  predloženih izmjena plana prihoda i primitaka za 2023. godinu po pojedinim osnovnim skupinama i podskupinama prihoda i primitaka, te i indeksi njihovih promjena.
1. PRIHODI OD POREZA 

S obzirom na dosadašnje ostvarenje i realizaciju pojedinih prihodovnih stavki, te planirano ostvarenje do kraja godine predviđa se ostvarenje ovih prihoda u iznosu 6.640.000,00 eura, što je 1.393.467,38 eura ili 26,55% veće od planiranog u početnom Proračunu  Grada Sinja za 2023. U strukturi ukupnih prihoda Proračuna porezni prihodi čine značajan izvor financiranja proračuna  s udjelom od 48,70%. 

Glavni prihod u okviru ove grupe prihoda odnosi se na prihod od poreza i prireza na    dohodak. 
U početnom Proračunu planiran je u iznosu 4.778.021,00 eura dok se rebalansom proračuna planira u iznosu 6.100.000,00 eura što predstavlja povećanje od 1.321.979,00 eura, odnosno 27,67%  u odnosu na početni plan za 2023. godinu (povećanje plaća u javnom sektoru, porast broja zaposlenih).
Naplata poreza na dohodak regulirana je Zakonom o porezu na dohodak gdje je utvrđena raspodjela poreza na dohodak na sljedeći način: 

· Udio općine, odnosno grada 74%

· Udio županije 20%

· Udio za decentralizirane funkcije 6%.

Općina, grad, županija koji prema posebnim propisima financiraju decentralizirane funkcije, raspodjeljuju udio za decentralizirane funkcije na sljedeći način:

· za osnovno školstvo 1,9%

· za srednje školstvo 1,3 %

· za socijalnu skrb 0,8%

· za zdravstvo 1,0%

· za vatrogastvo – javne vatrogasne postrojbe 1,0%

Porez na imovinu – u početnom Proračunu planirani su u iznosu 464.530,00 eura dok se rebalansom Proračuna planira u iznosu 530.000,00 eura što predstavlja povećanje od 65.470,00 eura  odnosno 14,10 % u odnosu na početni plan za 2023. godinu. Navedeno povećanje odnosi se na porez na promet nekretnina koji je u odnosu na 2022.g. veći za 91% na osnovu financijskih pokazatelja za prvih devet mjeseci.
Porezi na robu i usluge –  predviđa se povećanje od 4.000,00 eura u odnosu na početni  plan od 3.982,00 eura i sada iznosi 8.000,00 eura odnosno 100,91%.
Radi se o naplati dijela starih dugovanja s osnove poreza na potrošnju alkoholnih i bezalkoholnih pića u iznosu cca 7.000,00 eura dok se 1000 eura odnosi na naplatu duga s osnove poreza na tvrtku. Planirani su na temelju ostvarenja za prvih devet mjeseci tekuće godine. Poslove oko nadzora, naplate i ovrhe obavlja Porezna uprava uz naknadu 5% od ukupno naplaćenih gore navedenih prihoda.
2. POMOĆI IZ INOZEMSTVA I OD SUBJEKATA UNUTRA OPĆEG 
    PRORAČUNA – u početnom proračunu planirane su u iznosu 6.211.427,43 eura
          i smanjuju se za 1.011.427,43 eura odnosno  za 16,29% i sada se predlažu u iznosu
         5.200.000,00 eura. U strukturi prihoda čine 38,14% ukupnog proračuna
         Čine ih slijedeći prihodi:

1) POMOĆI PRORAČUNU IZ DRUGIH PRORAČUNA – odnosi se na pomoći koje Grad Sinj ostvaruje  od drugih jedinica lokalne područne (regionalne) samouprave i centralnog proračuna.

Planiraju se u iznosu 4.370.000,00 eura, što je 919.207,00 eura više u odnosu na početni plan odnosno 26,64% . Glavni razlog ovog povećanja odnosi se na tekuće pomoći iz državnog proračuna na ime doznake sredstava fiskalnog izravnanja. 
Sredstva fiskalnog izravnanja, sukladno odredbama Zakona, osiguravaju se u državnom proračunu, a udio sredstava izravnanja u punom iznosu za pojedinu općinu, grad i županiju u punom iznosu utvrđuje ministar financija Odlukom za svaku proračunsku godinu. Udio Grada Sinja u ukupnim sredstvima fiskalnog izravnanja iznosi 3.583.516,00 eura i doznačavaju se 15- og u mjesecu za tekući mjesec u mjesečnom iznosu od 298.626,00 eura. U odnosu na prošlu godinu to je povećanje za 17,28%.  Drugi razlozi odnose se na sredstva po Odluci Vlade Republike Hrvatske o dodjeli sredstava za fiskalnu održivost dječjih vrtića za pedagošku godinu 2023./2024. u iznosu od 852.000,00 eura. 
Pomoći za projekte odnose se na tekuće i kapitalne pomoći.
Tekuće pomoći iz Državnog i Županijskog proračuna planiraju se za sljedeće namjene: 

- sufinanciranje asfaltiranja nerazvrstanih cesta
                  - sufinanciranje troškova prijevoza učenika i studenata

- sufinanciranje i uređenje poljskih puteva

- podmirenje troškova ogrjeva korisnicima zajamčene minimalne naknade
- tekuće pomoći za sufinanciranje programa javnih potreba u predškolskom odgoju
· opskrba vodom u izvanrednim situacijama
- tekuće pomoći proračunskim korisnicima 

        Kapitalne pomoći odnose se  na projekte predložene prema Državnom proračunu   
        odnosno proračunu Splitsko - dalmatinske županije za slijedeće namjene:

· za sanaciju Gradske tvrđave 
· za projekt Family point igralište
· za projekt Aglomeracije – sufinanciranje vlastite komponente 
2) Drugi segment u okviru ove grupe prihoda odnosi se na Pomoći od izvanproračunskih korisnika umjesto dosadašnjih 398.168,00 eura  predlaže se smanjenje za 368.168,00 eura, te se predlažu u iznosu 30.000,00 eura odnose se na sredstva Županijske uprave za ceste, za zimsko održavanje nerazvrstanih cesta, sredstva Fonda za zaštitu okoliša i energetsku učinkovitost, za izobrazno-informativne aktivnosti o gospodarenju otpadom.
            U okviru ove skupine prihoda evidentirane su i pomoći HZZ-a za provođenje    
            programa javnih radova u iznosu 20.321,50 eura  po kojem je omogućeno   
            zapošljavanje 4 radnika u javnim radovima.

3) Tekuće pomoći izravnanja za decentralizirane funkcije – ostaju na razini početnog plana, a odnose se na sredstva za redovnu djelatnost javne vatrogasne postrojbe u iznosu 318.535,00 eura..
4) Pomoći proračunskim korisnicima iz proračuna koji im nije nadležan – prihodi s ove osnove planiraju se na razini početnog plana. Odnose se na sredstva koja proračunski korisnici dobivaju iz drugih proračuna (državnog, županijskog od drugih lokalnih jedinica. Planiraju se u iznosu 70.000,00 eura što je na razini početnog plana za 2023. godinu Ovdje se evidentiraju sve pomoći proračunskim korisnicima Grada Sinja koje oni dobivaju iz drugih proračuna (bilo JLPRS ili državnog proračuna, te se one moraju planirati i kasnije prikazati u polugodišnjem i godišnjem izvršenju proračuna Grada Sinja. Promjene na ovim kontima odnose se na financiranje aktivnosti D.V. Bili Cvitak i Gradske knjižnice (nabavka knjiga), tekuće pomoći iz državnog proračuna kojim  će se sufinancirati nabavka opreme za JVP Sinj.
5) Pomoći iz državnih proračuna temeljem prijenosa EU sredstava – planiraju se u iznosu od 500.000,00 eura što je smanjenje za 1.490.842,13 eura ili 74,88 % u odnosu na dosadašnji plan. Od ukupno planiranog iznosa, Grad planira 300.000,00 eura, a proračunski korisnici (D.V. Bili Cvitak) za svoje projekte planiraju iznos od 200.000,00 eura. Planirane pomoći odnose se na realizaciju projekata koji se sufinanciraju europskim sredstvima temeljem ugovora o dodjeli bespovratnih sredstava (Projekt „Zajedno za djecu Sinja“, projekt „Mala sinjska priča“, projekt „Zaželi“ faza III, za opremanje dječjeg igrališta u dječjem vrtiću „Bili Cvitak). 
Također se planira realizacija EU projekta „Korak bliže zajednici“  iz Operativnog programa „Konkurentnost i kohezija“, Unaprjeđenje infrastrukture za pružanje socijalnih usluga u zajednici kao podrška procesu deinstitucionalizacije – druga faza“ )Broj poziva K.K.08.1.13.04.0049) nositelja projekta Centar za odgoj i obrazovanje Juraj Bonači, Grad Sinj kao partner na projektu u koji obuhvaća između ostalog, izgradnju ugibališta za kombi vozilo na odvojku Splitske ulice u Sinju..
U početnom Proračunu planirana su sredstva za izgradnju dječjeg vrtića u Glavicama iz EU sredstava. Realizacija se očekuje u 2024. godini.
3.  PRIHODI OD IMOVINE  -  se planiraju  u iznosu 200.000,00 eura , što 
     predstavlja smanjenje od 41.555,51 eura ili 17,21% u odnosu na dosadašnji plan.

     U ovoj podskupini prihoda od imovine evidentiraju se:

· Prihodi od financijske imovine

· Naknade za koncesije

· Prihodi od zakupa i iznajmljivanja imovine 

· Naknada za korištenje nefinancijske imovine

· Ostali prihodi od nefinancijske imovine
Vrijednosno najznačajniji prihodi unutar prihoda od nefinancijske imovine odnose se           na prihode  od iznajmljivanja i zakupa imovine
U svezi sa navedenim izvršeno je usklađenje plana sa dosadašnjim ostvarenjem prihoda od iznajmljivanja i  zakupa imovine i procjenom ostvarenja do kraja godine.
4.  PRIHOD OD UPRAVNIH I ADMINISTRATIVNIH PRISTOJBI,   
     PRISTOJBI PO POSEBNIM PROPISIMA I NAKNADAMA – 
     Ova grupa prihoda smanjuje se za 13,35% odnosno u apsolutnom iznosu 

     za 177.228,00 eura te  temeljem realizacije tekuće godine predviđa se   

     njihovo ostvarenje u iznosu 1.150.000,00 eura. Navedeno smanjenje se u prvom     
    redu odnosi na smanjenje prihoda koje ostvaruju proračunski korisnik   D.V. Bili 
    Cvitak od sufinanciranja roditelja u cijeni predškolskog odgoja.
· upravne i administrativne pristojbe – smanjuju se za 3.272,00 eura  ili za 32,72%, te se predlažu u iznosu od 10.000,00 eura, temeljem ostvarenja i procjene ostvarenja. Obuhvaćaju prihode od prodaje državnih biljega, boravišnu pristojbu i ostale upravne pristojbe.
· prihodi po posebnim propisima – odnose se na vlastite prihode proračunskih korisnika temeljem njihove osnovne djelatnosti za pružene usluge. Planirani su u iznosu od 437.985,00 eura a rebalansom proračuna planiraju se u iznosu od 380.00,00 eura što je smanjenje za 57.985 eura ili za 15,26%. Smanjenje se odnosi na manje prihode od sufinanciranja roditelja u cijenu programa predškolskog odgoja temeljem Odluke Gradonačelnika kojom je definiran besplatan vrtić za svu djecu od 01.11.2023. godine. Drugi dio prihoda unutar ove skupine odnosi se na sufinanciranje temeljem korištenja usluga Gradske knjižnice od strane korisnika (tzv. članarine), te prihodi od vlastite djelatnosti JVP Sinj. 
· prihod od komunalne naknade – predviđa se ostvarenje sukladno planu, odnosno u iznosu 663.614,00 eura.
Komunalna naknada je namjenski prihod kojim se pokrivaju troškovi komunalnog održavanja Grada.

· prihod od komunalnog doprinosa –  predviđa se ostvarenje ispod plana tj., u iznosu 132.722,00 eura. Komunalni doprinos je namjenski prihod i njime se pokrivaju troškovi izgradnje  komunalne infrastrukture.

             5. PRIHODI OD PRODAJE PROIZVODA I USLUGA –  planiraju se u visini  
                 70.000,00 eura. odnosno sa povećanjem 10.274,74 eura ili 17,20%. 
     Navedene prihode čine prihodi: 
                 proračunskih korisnika utvrđenih financijskim planovima koji obavljaju poslove na 
                 tržištu, prihodi od tekućih i kapitalnih donacija, pravnih i fizičkih osoba izvan 
                 općeg proračuna. U strukturi navedeni prihoda najveći dio odnosi se na prihode od 
                 proizvodnje el. energije putem solarnih ćelija koje obračunava i naplaćuje Grad.
6. KAZNE, UPRAVNE MJERE I OSTALI PRIHODI
Ostali nespomenuti prihodi – predlažu se u ukupnom iznosu od 200.000,00 eura s smanjenjem od 397.252,64 eura odnosno 66,51% manje u odnosu na početni plan. 
Odnose se:

- na refundaciju troškova rješavanja imovinsko – pravnih odnosa u projektu Aglomeracije Sinj temeljem sklopljenog Ugovora između VIOCK d.o.o. Sinj i Grad Sinja, u kojem je utvrđena obaveza Grada Sinja da osigura financijska sredstva za rješavanje imovinsko – pravnih odnosa kako bi se stekla sva zemljišta potrebna za provedbu projekta. Sukladno sklopljenom Ugovoru o dodjeli bespovratnih sredstava i Ugovora o sufinanciranju za EU projekt naziva „Poboljšanje vodno – komunalne infrastrukture Aglomeracije Sinj“ temeljem podnesenih zahtjeva za nadoknadom sredstava od strane Vodovoda i odvodnje Cetinske krajine d.o.o. Sinj prema Hrvatskim vodama odobrena su sredstva u iznosu 40.000,00 eura. Slijedom navedenog odobrena sredstva su doznačena na žiro – račun Grada Sinja u navedenom  iznosu, budući da je Grad u cijelosti financirao rješavanje imovinsko – pravnih odnosa u projektu Aglomeracije Sinj.

Prihodi od tzv. eko rente za odlagalište Mojanka s osnove naknade za odlaganje miješanog komunalnog otpada sa područja Grada Trilja, Općine Otok, Hrvace i Dicmo na odlagalište „Mojanka“, temeljem sklopljenih ugovora. Korisnicima deponija izračun je dat na osnovi posljednjeg utvrđenog iznosa od strane Grada prema tim jedinicama lokalne samouprave 19,25 eura / t) /145,00 kuna. Pokrenuti su postupci prisilne naplate za dugovanja iz prethodnih razdoblja.
vodni doprinos – prihod od Hrvatskih voda, temeljem članka 12. Zakona o financiranju  vodnog gospodarstva (NN 153/09), jedinicama lokalne samouprave pripada 8% vodnog doprinosa naplaćenog na njihovom području 
refundacija materijalnih troškova i naplata naknade za uređenje voda (Hrvatske vode, 10% na naplaćeni iznos). S te osnove planirana su sredstva u iznosu cca 35.000,00 eura.
naplata ugovorene kazne od strane mljekare Mils, Fabijan j.d.o.o., Radić Parts zbog isteka ugovora u iznosu cca 60.000,00 eura..
7.  PRIHOD OD PRODAJE NEFINANCIJSKE IMOVINE (KAPITALNI PRIHODI)

Predviđa se njihovo ostvarenje u iznosu 150.000,00 eura što predstavlja povećanje  za 57.094,00 eura ili 61,46% u odnosu na početni plan. Ovi prihodi se odnose na:

· prihod od prodaje stanova  –  ostvarenje sukladno planu, a odnosi se na redovne otplate za prodane stanove na kredit na kojima je postojalo stanarsko pravo, te se predviđa ostvarenje sukladno planu. Temeljem Zakona o prodaji stanova na kojima postoji stanarsko pravo dio prihoda s ove osnove (55%) uplaćuje se u Državni proračun, uz obavezu knjiženja storno ovog prihoda.  

· prihod od prodaje  zemljišta –planirani su veći prihodi od prodaja zemljišta na području GZK u iznosu 120.000,00 eura. U odnosu na početni plan bilježe povećanje od 66.911,00 eura ili 126,04%. Kod procjene o mogućnosti naplate ovih prihoda pošlo se od ostvarenja za prvih devet mjeseci i procjene o mogućoj naplati do konca godine.
8.  PRIMICI OD FINANCIJSKE IMOVINE I ZADUŽIVANJA
Primici su planirani u iznosu od 39.816,84 eura  smanjuju se za 14.816,84 eura  što
            predstavlja smanjenje od 37,21% u odnosu na početni plan, te sada iznose 25.000,00 
           eura. Odnose se na primitke od povrata glavnice danih zajmova i depozita.

B. PRORAČUNSKI  RASHODI  I  IZDACI
          Prvim Izmjenama i dopunama Proračuna Grada Sinja za 2023.g. predlažu se  ukupnih 
          rashodi i izdaci u iznosu 14.664.947,11 eura što predstavlja smanjenje za 744.170,95 

          eura odnosno za 4,83% u odnosu na dosadašnji plan. 
          Planiraju se u visini 14.664.947,11  eura, unutar kojih se rashodi poslovanja povećavaju  

          za 193.358,76 eura odnosno 1,42 %, dok  rashodi za nabavu nefinancijske imovine  
          (kapitalni izdaci) umanjuju se za  937.529,70 eura odnosno 51,53 %.

          Kao što je uvodno rečeno, u Rebalans proračuna se uključuju prenesena neutrošena 
          namjenska sredstva iz prethodne godine što ima utjecaj na ukupno povećanje rashoda
          jer se navedena sredstva raspoređuju na odgovarajuće namjene u skladu s namjenom 

          ostvarenih prihoda. 

          Prijedlogom  ovih Izmjena i dopuna Proračuna Grada Sinja za 2023. rashodi i izdaci  
          usklađeni su s dosadašnjim ostvarenjima te očekivanim potrebama do kraja proračunske 

          godine.

          Analizom rashoda u prethodnom razdoblju na osnovu financijskih pokazatelja prvih 
          devet mjeseci ove godine uočena su odstupanja u izvršavanju pojedinih proračunskih 

          pozicija, pa se predlaže usklađenje na način da se izvrši smanjenje sredstava na 

          pojedinim pozicijama gdje se procjenjuje da se planirana sredstva neće utrošiti do 

          konca godine, odnosno preraspodjela sredstava unutar postojećih projekata i aktivnosti.

          Ove izmjene proračuna prate i izmjene programa po pojedinim odjelima u kojima će   
          detaljno biti obrazložena svaka promjena

· Izmjene i dopune programa gradnje objekata i uređaja komunalne infrastrukture

· Izmjene programa održavanja komunalne infrastrukture

· Izmjene programa javnih potreba u kulturi, športu, socijalnoj skrbi

           U nastavku se daje tabelarni prikaz promjena na osnovnim skupinama rashoda i 

           izdataka u odnosu na početni proračun.

PRIKAZ PLANA, IZMJENA PLANA RASHODA ZA 2023. GOD PO EKONOMSKOJ KLASCIFIKACIJI

	Red.
br.
	Podskupina
	Vrsta rashoda
	Proračun 2023.g
	Povećanje /smanjenje
	I. Izmjene i dopune Proračuna 2023.g.
	Indeks 
    6/4

	1.
	2.
	3.
	4.
	5.
	6.
	7.

	1.
	3
	RASHODI POSLOVANJA
	13.589.488,35
	193.358,76
	13.782.847,11
	101,42

	
	31
	Rashodi za zaposlene
	3.459.950,89
	282.849,22
	3.742.800,11
	108,17

	
	32
	Materijalni rashodi
	4.378.923,62
	-356.060,62
	4.022.863,00
	91,86

	
	34
	Financijski rashodi
	28.933,57
	900,43
	29.834,00
	103,11

	
	35
	Subvencije
	258.809,48
	61.190,52
	320.000,00
	123,64

	
	36
	Pomoći dane u inozemstvo unutar općeg proračuna
	14.599,51
	43.940,49
	58.540,00
	400,97

	
	37
	Naknade građanima i kućanstvima na temelju osiguranja i druge naknade
	1.957.661,42
	236.638,58
	2.194.300,00
	112,08

	
	38
	Donacije i ostali rashodi
	3.490.609,86
	-76.099,86
	3.414.510,00
	97,81

	

	Red.
br.
	Podskupina
	Vrsta rashoda
	Proračun 2023.g
	Povećanje /smanjenje
	I. Izmjene i dopune Proračuna 2023.g. 
	Indeks 
6/4

	2.
	4
	RASHODI ZA NABAVU NEFINANCIJSKE IMOVINE
	1.819.629,70
	-937.529,70
	882.100,00
	48,47

	
	41
	Rashodi za nabavu neproizvedene dugotrajne imovine
	66.361,40
	-41.361,40
	25.000,00
	37,67

	
	42
	Rashodi za nabavu proizvedene dugotrajne imovine
	1.753.268,30
	-896.168,30
	857.100,00
	48,88

	UKUPNO RASHODI I IZDACI:
	15.409.118,06
	-744.170,95
	14.664.947,11
	95,17


U nastavku slijedi obrazloženje rashoda i izdataka proračuna i proračunskih korisnika po osnovnim kategorijama rashoda

Rashodi poslovanja
Rashodi poslovanja povećaju se za 193.358,76 eura ili 1,42% u odnosu na početno usvojeni proračuna za 2023. godinu i iznose 13.782.847,11 eura. Rashodi poslovanja obuhvaćaju rashode za zaposlene, materijalne rashode, financijske rashode, rashode za subvencije, pomoći, naknade i ostale rashode.
U strukturi rashoda poslovanja, u ukupnom iznosu 13.782.847,11 eura najveći udio od 29,19% imaju materijalni rashodi (32), zatim rashodi za zaposlene u Gradskoj upravi i kod proračunskih korisnika s udjelom 27,16% (konto 31), te donacije i ostali rashodi (konto 38) s udjelom od 24,78%, naknade građanima i kućanstvima u tekućim rashodima sudjeluju sa 15,92%, a pomoći, subvencije i financijski rashodi imaju zajednički udio od 2,95%.
Skupina 31 - Rashodi za zaposlene prvim izmjenama i dopunama proračuna  za 2023. godinu planirani iznos od 3.459.950,89 eura povećaju se za 282.849,22 eura, te sada iznosi 3.742.800,00 eura ili 8,18% više u odnosu na početni plan. 

Osim djelatnika Gradske uprave ovdje se evidentiraju i plaće za korisnike gradskog proračuna i to za: D.V.  Bili Cvitak, Gradsku knjižnicu i JVP Sinj. Osiguravaju se dodatna sredstva za povećanje rashoda za zaposlene kod proračunskih korisnika D.V. Bili Cvitak i JVP Sinj.
Skupina 32 - Materijalni rashodi ovim izmjenama proračuna smanjuje se za 356.060,62 eura ili 8,13% i utvrđuje se u iznosu od 4.022.863,00 eura.

Materijalni rashodi obuhvaćaju rashode za redovno poslovanje i izvršavanje programskih aktivnosti Gradske uprave i korisnika proračuna. Smanjenje se najvećim dijelom odnosi na rashode za materijal i energiju (zbog manjih troškova električne energije temeljem mjera subvencioniranje cijene električne energije Odlukom Vlade RH, te na usluge tekućeg i investicijskog održavanja za održavanje komunalne infrastrukture). 
Podskupina 34 - Financijski rashodi se prijedlogom rebalansa usklađuje s realizacijom i veći su za 3,12% u odnosu na početni  plan, a obuhvaćaju troškove vezane za usluge platnog prometa i bankarske usluge, te ostale financijske rashode.

Podskupina 35 - Subvencije – planiraju se u iznosu 320.000,00 eura, te bilježe rast od 61.190,52 eura ili 23,65%, a odnose se:

· na rashode vezane za provedbu Programa potpora poljoprivrede i Programa poduzetništva
Podskupina 36 – Pomoći dane u inozemstvo i unutar općeg proračuna povećaju se za 300,97% odnosno za 43.940,49 eura, a odnose se na pomoći proračunskim korisnicima drugih proračuna temeljem odobrenog završnog Zahtjeva za nadoknadom sredstava u realizaciji projekta „Zaželi II. – partneru u projektu  Općini Otok“.
Podskupina 37 – Naknade građanima i kućanstvima iz proračuna predlažu se u visini 2.194.300,00 eura, te se usklađuju s potrebama za tekuću proračunsku godinu uz povećanje od 12,09%. 

Obuhvaćaju naknade građanima u novcu i naravi, a odnose se na socijalne naknade, stipendije, sufinanciranje prijevoza učenika i studenata, nabavka obveznih radnih bilježnica, troškova stanovanja, isplata novčanih naknada za novorođenu djecu.

Predviđena su potrebna sredstva u okviru Programa socijalne skrbi za pomoć građanima i kućanstvima odnosno novčane pomoći nezaposlenim osobama s prebivalištem na području Grada prijavljenim u evidenciju HZZ- a, te pomoć umirovljenicima čija primanja ne prelaze 340,00 eura (uskrsnica, alkarica, božičnica).
Podskupina 38 – Donacije i ostali rashodi – se prijedlogom rebalansa smanjuju se za 76.100,00 eura i predlažu u visini od 3.414.510,00 eura. Smanjenje se uglavnom odnosi na manje tekuće donacije predviđene za sufinanciranje rada privatnog dječjeg vrtića Čarobni pianino koji je prestao sa radom 30.06.23.g.
Rashodi  za nabavu nefinancijske imovine 
Rashodi za nabavu nefinancijske imovine planiraju se u iznosu od 882.100,00 eura što predstavlja smanjenje za 937.529,70 eura, odnosno 51,52% u odnosu na početno usvojeni proračun. 
Plan rashoda po pojedinim stavkama korigira se na sljedeći način:

Skupina 41 - Rashodi za nabavu neproizvedene dugotrajne imovine (kupnja zemljišta) smanjuju se za 62,32% odnosno u iznosu 41.361,40 eura, te se predlažu u iznosu 25.000,00 eura.
Smanjenje se uglavnom odnosi na planirane rashode za otkup zemljišta.
Skupina 42 – Rashodi za nabavu proizvedene dugotrajne imovine  kojima su obuhvaćeni kapitalni projekti izgradnje objekata i uređaja komunalne infrastrukture smanjuje se za 51,11% odnosno u iznosu 896.168,30 eura , te se predlaže u iznosu 857.100,00 eura.
Unutar ove podskupine rashodi na stavci - građevinski objekti  - Smanjenje se odnosi u prvom redu na projekt:  Sanacija komunalnog otpada „Mojanka“, Family Point i igralište, Izgradnju Sortirnice i kompostane, izgradnja nogostupa sa biciklističkom stazom – nastavak do aerodroma, projektiranje izgradnja rasvjete glavnog nogometnog terena NK Junak, uređenje ulaza u Grad – Matića ulica, sustav energetske učinkovitosti na objektima u vlasništvu Grada, izgradnja nogostupa Šuća – Privija, rekonstrukcija ceste Privija – Han, izgradnja dječjeg vrtića u Karakašici, izgradnja dječjeg vrtića u Suhaču, projekt javne turističke infrastrukture (Štale, Hipodrom, Alkarska staza), projekt difuznog inkubatora, projekt „Sinjska rera“…
Navedene investicije neće biti realizirana u tekućoj godini, već se prenose u proračun za narednu godinu.
U nastavku obrazloženja slijedi tablica i grafički prikaz s prikazom smanjenja odnosno povećanja po Upravnim odjelima Grada Sinja u odnosu na početni plan, a kratko obrazloženje izmjena po pojedinim programima, projektima i aktivnostima sadržan je u nastavku obrazloženja nadležnih odjela
   Tablica 2. Prikaz povećanja/smanjenja rashoda i izdataka po odjelima i odsjecima Gradske   uprave

	
	 Proračun 2023.g.
	Povećanje-smanjenje
	I. Izmjene i dopune Proračuna 2023.g.
	Index

4/2

	1.
	2.
	3.
	4.
	5.

	Razdjel 1

URED GRADA
	8.591.147,39
	732.039,65
	9.323.187,04
	108,52

	GLAVA 1- GRADSKA UPRAVA
	502.355,83
	156.215,17
	658.571,00
	131,09

	GLAVA 2-DRUŠTVENE DJELATNOSTI
	8.088.791,56
	575.824,48
	8.664.616,04
	107,11

	

	Razdjel 2

UPRAVNI ODJEL ZA KOMUNALNI SUSTAV 
	3.072.996,38
	-1.147.636,35
	1.925.360,03
	62,65

	GLAVA 1- KOMUNALNO GOSPODARSTVO
	1.959.452,02
	-442.497,02
	1.516.955,00
	77,41

	GLAVA 2-  RAZVITAK GOSPODARSTVA
	1.113.544,36
	-705.139,33
	408.405,04
	36,67

	

	Razdjel 3
UPRAVNI ODJEL ZA GOSPODARSKI RAZVOJ, FONDOVE EU I JAVNU NABAVU
	2.312.895,18
	-151.495,17
	2.161.400,01
	93,45

	GLAVA 1 – RAZVITAK GOSPODARSTVA
	2.312.895,18
	-151.495,17
	2.161.400,01
	93,45

	

	Razdjel 4
UPRAVNI ODJEL ZA FINANCIJE
	1.153.361,21
	-92.861,20
	1.060.500,01
	91,95

	GLAVA 1 – GRADSKA UPRAVA
	1.153.361,21
	-92.861,20
	1.060.500,01
	91,95

	

	Razdjel 5
UPRAVNI ODJEL ZA IMOVINU I PROSTORNO UREĐENJE
	278.717,90
	-84.217,88
	194.500,02
	69,78

	GLAVA 1 – GOSPODARENJE GRADSKOM IMOVINOM
	278.717,90
	-84.217,88
	194.500,02
	69,78

	

	UKUPNO
	15.409.118,06
	-744.170,95
	14.664.947,11
	95,17

RAZDJEL 1.  URED GRADA

obavlja stručne, protokolarne, savjetodavne, opće i administrativne poslove vezane za rad Gradskog vijeća, njegovih radnih tijela, Gradonačelnika i njegovih zamjenika, mjesnih odbora, te poslove vezane za funkcioniranje i razvoj društvenih djelatnosti. Rashodi Ureda Grada predviđeni su u iznosu 9.323.187,00 eura  od prvobitno planiranih 8.591.147,39 eura  što je 8,52%  više  u  odnosu na prvotni plan.
Djelatnost Odjela odvija se kroz dvije glave Proračuna:

· Gradska uprava

· Odsjek za društvene djelatnosti

Predložena je preraspodjela između i unutar glava proračuna na sljedeći način:


GLAVA 1- Gradska uprava 

U okviru glave 1 – Gradska uprava planirana sredstva u Proračuna za 2023. godinu iznose 502.355,83 eura, te se povećaju za 156.215,17 eura odnosno 31,10 , pa predloženim I. Izmjenama i dopunama Proračuna iznose 658.571,00 eura.
U okviru Programa 1001 –Javna uprava i administracija, predviđena su dodatna sredstva na slijedećim stavkama:

· Aktivnost - Administrativni i stručni poslovi Grada (konto 32) – predviđena su dodatna sredstva u iznosu od 158.925,61 eura, a odnose se na materijalne rashode
· pokriće troškova rashoda za usluge:

· značajnog povećanja zakupnine i najamnina vezano za rad ustanova (DV Ferata, DV Vrilo i Gradska galerija Sikirica), 

· povećanje rashoda za  intelektualne i osobne usluge – (usluge odvjetnika i pravnog savjetovanja, ugovori o djelu) 
· usluge promidžbe i informiranja 

· povećanje sredstava je rezultat i povećanja rashoda za naknadu poreznoj upravi koja se obračunava u visini 1% ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza na dohodak 

· Ostali nespomenuti rashodi -  planirani su na osnovu ostvarenja za prvi devet mjeseci i  procjene ostvarenja do konca godine, (naknada članovima izvršnih i predstavničkih tijela, reprezentacija, rashodi protokola i sl.
GLAVA 2 -  Društvene djelatnosti

Ukupni rashodi Odsjeka povećaju se u odnosu na predviđena sredstva u iznosu 575.824,48 eura odnosno 7,12%, te se predlažu u iznosu 8.664.616,04 eura s udjelom od 59,08% u ukupnoj strukturi proračuna.
Unutar ovog Odsjeka prikazani su ukupni rashodi slijedećih proračunskih korisnika:
- Dječjeg vrtića „Bili Cvitak“

- Gradske knjižnice
- Javne vatrogasne postrojbe Sinj 

Njihove financijske izvještaje konsolidira Upravni odjel za financije, te su usklađeni sa stvarnom potrošnjom na osnovu financijskih izvještaja za prvih devet mjeseci ove godine.
   Tablica 3. Prikaz povećanja/smanjenja izdataka po programima unutar Odsjeka za  društvene    

                djelatnosti 

	RED.BR.
	PROGRAM
	PRORAČUNA

2023.G.
	POVEĆANJE / SMANJENJE
	I.IZMJENE I DOPUNE PRORAČUNA 2023.G.
	%

PROMJENE

	1.
	Predškolski odgoj
	2.666.401,22
	375.598,78
	3.042.000,00
	114,09

	2.
	Kultura
	469.175,13
	89.864,88
	559.040,01
	119,15

	3.
	Šport
	1.136.107,24
	69.292,77
	1.205.400,01
	106,10

	4.
	Školstvo
	805.627,45
	68.348,55
	873.976,00
	108,48

	5.
	Socijalna skrb
	1.481.850,16
	125.149,85
	1.607.000,01
	108,45

	6.
	Sustav civilne zaštite
	944.322,78
	-6.522,78
	937.800,00
	99,31

	7.
	Donacije ostalim udrugama i korisnicima (političke stranke, udruge itd.)
	240.228,28
	-70.828,28
	169.400,01
	70,52

	8.
	Program za mlade „Ostani tu“
	345.079,30
	-75.079,29
	270.000,01
	78,24

	UKUPNO:
	8.088.791,56
	575.824,48
	8.664.616,04
	107,12


Iz navedene tablice je vidljivo da su sredstva novim planom predviđena u postotku  jednakom ili većem   od planiranog u odnosu na prvotni plan, što je rezultat specifičnosti potreba svakog pojedinog programa kao i mogućnosti predviđenog  ostvarenja do konca godine.

Slijedom prethodno navedenog povećanja u odnosu na plan imamo kod slijedećih    
programa:

· Kultura – u okviru ovog programa planiraju se dodatna financijska sredstva u iznosu 89.864,88 eura, pa umjesto prvobitno planiranog iznosa 469.175,13 eura predlažu se u iznosu 559.040,01 eura..
Aktivnost – Gradska knjižnica – predviđena sredstva vezana za redovnu djelatnost Gradske knjižnice ostaju nepromijenjena. 

U okviru programa Kulture osigurana su dodatna sredstva na Aktivnost – Kulturne manifestacije dani Alke i Velike Gospe, Advent u Sinju i ostale manifestacije – u iznosu 77.277,19 eura te se predlažu u iznosu 210.000,00 eura. Razlog povećanja odnosi se na osiguranje sredstava vezano za organizaciju programa „Dana Alke i Velike Gospe“ u većem iznosu nego što je to bilo predviđeno početnim proračunom, te organizaciju „Adventa u Sinju“ – stavljanjem u funkciju klizališta.

Aktivnost – Kulturno umjetničko središte Sinj – predviđena su dodatna sredstva u iznosu 44.819,30 eura za rad ove ustanove, te iznose 78.000,00 eura. Povećava se plan rashoda za zaposlene i  za programsku djelatnost. Sredstva za plaće su bila predviđena za 3 zaposlenika. S obzirom na odlazak jedne zaposlenice u novu ustanovu sadašnje stanje je takvo da je potrebno uskladiti sredstva za izvršenje financijskog plana do konca godine.
Aktivnost – Gradska galerija Sikirica – predviđena su dodatna sredstva za redovnu djelatnost u iznosu 6.183,16 eura, te iznose 46.000,00 eura. 
U okviru ovog Programa imamo projekt „Sanacija Gradske tvrđave“–  za tu namjenu predložene sredstva u iznosu 46.452,98 eura smanjuju se za 43.452,98 eura, te sada iznose 3.000,00 eura. Provede je otvoreni postupak javne nabave, odabran izvođač radova za predmetnu investiciju, realizacija se očekuje u prvom dijelu 2024.god.
· Predškolski odgoj - predviđena su dodatna sredstva u iznosu 375.598,78 eura  pa   umjesto prvobitno planiranog iznosa od 2.666.401,22 eura predlaže se iznos 3.042.000,00 eura odnosno povećanje od 14,09%.

      Razlozi povećanja su sljedeći:

Predviđena su potrebna sredstva za financiranje redovite djelatnosti u D.V. Bili Cvitak Sinj na osnovu njihovih financijskih izvještaja za prvih devet mjeseci ove godine kao i procjene o potrebnim sredstvima do konca godine. Plan rashoda usklađen je sa stvarnim potrebama dječjeg vrtića. Povećava se stavka rashoda za zaposlene u Dječjim vrtićem Bili cvitak u skladu sa potpisanim kolektivnim ugovorom. Naime, za novu pedagošku godinu zbog otvaranja novog vrtića i povećanog broja upisane djece i skupina potrebno je bilo zaposliti dodatno osoblje kako bi se usluga mogla pružiti u cijelosti. 

Planiranju se sredstva za pokriće troškova uređenja i opremanja dodatnog prostora u dječjim vrtićima kako bi se stvorile pretpostavke za otvaranje novih vrtićkih skupina ( D.V. Vrilo i  D.V. Ferata).

Osim redovne djelatnosti Dječji vrtić Bili Cvitak provodi i dva EU projekta:

Projekt „Zajedno za djecu Sinja“ – projekt završen, u tijeku je podnošenje Završnog ZNS-a, projekt je financiran iz prihoda proračunskog korisnika dok se ne odobre sredstva po podnesenom završnom ZNS-u
Mala sinjska priča – EU – projekt  traje 26 mjeseci , zaključno do 31.08.2023.god., podnesen je završni zahtjev za nadoknadom. Rashodi za izvršenje ovog projekta povećani su u odnosu na početni plan u iznosu 77.959,12 eura budući da je realizacija projekta počela kasnije od predviđenog roka. 

Sufinanciranje predškolskog odgoja –  Odlukom o načinu i uvjetima sufinanciranja predškolskog odgoja privatnih i vjerskih dječjih vrtića na području Grada Sinja utvrđen je način i uvjeti sufinanciranja predškolskog odgoja i naobrazbe te skrbi o djeci predškolske dobi u privatnim (vjerskim) dječjim vrtićima sredstvima Proračuna Grada Sinja za tekuću i slijedeće pedagoške godine. Predviđena sredstva se smanjuju budući da je podružnica DV Čarobnog pianina u Sinju prestala sa radom. Povećaju se sredstva za sufinanciranje vjerskog vrtića DV Blagovijest.
Aktivnost – Novčana pomoć roditeljima djece koja su ostvarila pravo na upis u dječje vrtiće, ali nisu mogli biti upisani zbog popunjenosti kapaciteta – 

 Grad Sinj je, Odlukom Gradskog vijeća, omogućio dodjelu novčane pomoći roditeljima djece   koja nisu ostvarila pravo na upis u dječje vrtiće na području Grada Sinja zbog popunjenosti kapaciteta u 2023./2024. pedagoškoj godini. Novčana pomoć iznosi 150,00 eura  mjesečno po neupisanom djetetu. Pravo na ovu novčanu pomoć mogu ostvariti djeca i roditelji s prijavljenim prebivalištem na području Grada Sinja, koji su podnijeli Zahtjev za upis djeteta
u dječji vrtić na području Grada Sinja do 31. svibnja 2023. godine, uz uvjet da roditelji imaju prijavljeno prebivalište na području Grada Sinja najmanje jednu godinu prije podnošenja Zahtjeva za upis djeteta u dječji vrtić – cca 150 zahtjeva. 

· Školstvo –rashodi za izvršenje programa povećavaju se u iznosu 68.348,55 eura ili 8,48% u odnosu na prvobitno planirani iznos 805.627,45 eura, te se predlažu u iznosu 873.976,00 eura. Predviđeno povećanje  odnosi se na potpore učenicima i studentima (Sve studentske stipendije su isplaćene za akademsku godinu 2022. / 2023.g.. Rashodi za prijevoz učenika i studenata povećavaju se za 46.000,00 eura temeljem procjene izvršenja zbog većih troškova prijevoza.
Izvršeno je povećanje na slijedećim aktivnostima – Donacije za znanost i obrazovanje – za organizaciju Festivala znanosti. Povećani su rashodi na stavci Osnovno školska djeca jednokratna novčana pomoć u iznosu 30.727,00 eura
· Socijalna skrb -  izdaci vezani za očuvanje prava  socijalno najugroženijeg dijela stanovništva, gdje se nastojalo zadržati postignutu razinu prava za socijalno ugrožene, umirovljenike, omogućiti djelovanje udruga u ovom području kao i realizaciju programa za hrvatske branitelje (ratne vojne invalide i obitelji stradalnika iz Domovinskog rata). Proračunom za 2023. godinu za potrebe provođenja aktivnosti sadržanih u ovom Programu planirano je 1.481.850,16 eura dok se ovim Izmjenama i dopunama Proračuna predlažu sredstva u iznosu 1.607.000,01 eura  što predstavlja povećanje za 125.149,85 eura ili 8,45%.
Na temelju Odluke o socijalnoj skrbi Grada Sinja podijeljene su uskrsnice u iznosu 40,00 eura za nezaposlene osobe i umirovljenike čija mirovinska primanja ne prelaze 270,00eura u iznosu od 40,00eura, te umirovljenicima s primanjima od 270,00eura do 332,00 eura u iznosu od 30,00 eura. U 2023. godini podijeljene su i uskrsnice za slijedeće kategorije: roditelji i njegovatelji koji to pravo ostvaruju temeljem rješenja Hrvatskog zavoda za socijalni rad, korisnicima nacionalne naknade, te osobe bez primanja starije od 65 godine u iznosu od 40,00 eura. S te osnove utrošeno je 120.300,00 eura.
Odlukom Gradonačelnika podijeljene su prigodne jednokratne novčane pomoći – „Alkarica“ za nezaposlene osobe  i umirovljenike sa mirovinom manjom do 332,00 eura u iznosu 30,00 eura. S te osnove utrošeno je 83.640,00 eura.
Značajno odstupanje u odnosu na plana u okviru ovog Programa odnosi se na financiranje Aktivnosti - Naknade za novorođenu djecu. Predviđena su dodatna sredstva u iznosu 90.925,00 eura, te se umjesto prvobitno planiranog iznosa 491.074,00eura predlaže u iznosu 572.000,00 eura. 

Programa javnih radova - Grad Sinj prijavio se za provedbu Programa mjera aktivne politike zapošljavanja Hrvatskog zavoda za zapošljavanje  za 2023. godinu na svom području pod nazivom Javni radovi. Gradu Sinju je odobreno zapošljavanje 4 osoba na realizaciji projekata iz područja komunalnih djelatnosti, zaštite i očuvanja okoliša i organizacije kulturnih, zabavnih i sportskih manifestacija, prema kriterijima Hrvatskog zavoda za zapošljavanje. Grad Sinj je inicijator Programa,  sredstva za financiranje Programa osigurava HZZZ u za četiri osoba u 100% -om iznosu.
U okviru Programa provodi se projekt „Zaželi“ pod nazivom „Zaželi dobro – III Faza “ koji provodi Grad Sinj. Financiran je EU sredstvima. Sve projektne aktivnosti provode se u skladu s planovima projekta.

Partneri projekta: - Hrvatski zavod za zapošljavanje –Područna služba Split i Centar za socijalnu skrb Sinj

· Sport –Predviđena su dodatna sredstva u iznosu 69.292,77 eura, pa umjesto prvobitno planiranog iznosa od 1.136.107,24 eura predlaže se iznos 1.205.400,01 eura odnosno povećanje od 6,10%. 
Dodatna sredstva osigurana su kod sljedećih aktivnosti:
Športske klubovi i udruge – predviđena sredstva u iznosu od 769.792,29 eura povećavaju se za 40.207,71 eura, te se predlažu u iznosu 810.000,00 eura ili 5,22%. 

U okviru ovog Programa osigurana su dodatna sredstva na Aktivnosti – Sponzorstva i pokroviteljstva sportskih aktivnosti i događaja – temeljem sklopljenog Ugovora o suradnji između Grada Sinja i Top sport events d.o.o.. Grad je preuzeo trošak domaćinstvo cilja jedne od etapa biciklističke utrke CRO RACE koja se održala u Gradu Sinju od 26. rujan – 01. listopada 2023.g u iznosu 56.000,00 eura. 

Parking poduzeće „Kamičak“ za upravljanje parkiralištima i športskim objektima–  predviđena su dodatna sredstva u iznosu 25.588,07 eura pa umjesto prvobitnog iznosa od 185.811,93 eura predlažu se u iznosu od 211.400,00 eura. Temeljem zaključenog Ugovora sklopljenog između Grada Sinja i Kamička d.o.o., Grad je predao na upravljanje i održavanje športske terene i objekte tvrtki Kamičak d.o.o.  kojima je do sada upravljala Športska zajednica Grada Sinja i Grad Sinj. 
Smanjenje u odnosu na početni plan imamo kod sljedećih programa:

· Donacije ostalim udrugama i korisnicima – planirana sredstva smanjuju se u iznosu 70.828,28 eura ili 29,48 % u odnosu na prvobitno planirani iznos 240.228,28 eura, te se predlažu u iznosu 169.400,00 eura. Smanjenje se odnosi  na aktivnost – Pomoć zdravstvenim institucijama temeljem do sada iskazanih potreba za unapređenje zdravstvenog standarda na području Grada Sinja.
· Program za mlade „Ostani tu“ – radi se o programu za unapređenje stanovanja za čiju realizaciju su predviđena sredstva u iznosu 345.079,00 eura, te se smanjuju  u iznosu 75.079,29 eura te iznose 270.000,00 eura. Temeljem provedenog javnog poziva, te temeljem donesene Odluke o potpori u rješavanju stambenog pitanja mladih u obitelji i samaca na području Grada Sinja odobreno je sufinanciranje kandidata koji su udovoljili uvijetima javnog poziva odbreno je: 

· Mjera 1 – 12 prijavitelja u iznosu 28.136,00 eura

· Mjera 2 – 15 prijavitelja u iznosu od 70.638,00 eura

· Mjera 3 – 28 prijavitelja u iznosu  143.111,00 eura

· Mjera 4 – 13 prijavitelja 25.958,00 eura 

  Ovim se Programom mjera koje  provodi Grad Sinj s ciljem stvaranja što boljih uvjeta stanovanja koji motivira mlade obitelji da se odlučuju osnovati obitelj  odnosno planiraju svoju budućnost, svoju i svoje djece na ovim prostorima da, „Ostani tu“.
· Sustav civilne zaštite – planirana sredstva ostaju u približno istom iznosu u odnosu na početni plan. Izvršena je preraspodjela sredstava unutar ovog programa
Aktivnost - Donacije za rad DVD-a – predviđena sredstva u iznosu 99.500,00 eura ostaju nepromijenjena u odnosu na početni plan. 

Aktivnost - Financiranje JVP Sinj - predviđena sredstva vezana za financiranje redovne djelatnosti JVP Sinja povećavaju se u iznosu 13.962,91 eura, a odnose se na usklađivanje rashoda za zaposlene sukladno potpisanom kolektivnom ugovoru koji je usklađen sa zakonskim propisima (Pravilnik o klasifikaciji radnih mjesta profesionalnih vatrogasaca).

Aktivnost - Civilna zaštita - U okviru ovog programa predviđa se smanjenje sredstava u iznosu 20.443,58 eura koja se odnose na civilnu zaštitu, pa umjesto prvobitno planiranog iznosa od 55.743,58 eura predlaže se u iznosu 35.300,00 eura.
Smanjeni su rashodi za materijal i energiju koji su bili predviđeni vezano za epidemiološku situaciju – COVID19 (materijal za dezinfekciju, dezinsekciju, najam vozila, najam kontejnera, naknada članovima civilne zaštite).

[image: image3.emf]0,00

500.000,00

1.000.000,00

1.500.000,00

2.000.000,00

2.500.000,00

3.000.000,00

3.500.000,00

Predškolski

odgoj

Kultura Šport Školstvo Socijalna

skrb

Sustav

civilne

zaštite

Ostale

donacije

Ostani tu

Struktura proračunskih izdataka u Odsjeku 

društvenih djelatnosti u odnosu na početi 

plan za 2023.g.

PRORAČUN REBALANS


RAZDJEL 2.- UPRAVNI ODJEL ZA KOMUNALNI SUSTAV
Djelatnost odjela je kontinuirano održavanje i podizanje komunalnog standarda te ravnomjeran razvitak komunalne infrastrukture na području Grada Sinja. Ukupni rashodi i izdaci Odjela predviđeni su u iznosu 1.925.360,03 eura od prvobitno planiranih  3.072.996,38 eura, što je smanjenje  od 1.148.136,35 eura ili 37,35%. u odnosu na početno usvojeni  proračun.
Djelatnost Odjela odvija se kroz dvije proračunske glave:

· Glava 1 - komunalno gospodarstvo

· Glava 2 -  razvitak gospodarstva 

GLAVA 1 -  Komunalno gospodarstvo

U okviru Glave 1 – komunalno gospodarstvo izvršavani su izdaci vezani za funkcioniranje komunalnih djelatnosti i drugih stručnih poslova,  te su smanjeni za 442.997,02 eura  ili 22,61% u odnosu na prvobitni plan te su predloženi u iznosu 1.516.955,00 eura.
Poslovi u svezi s komunalnim djelatnostima obavljaju se kroz slijedeće programe 

odnosno projekte:

· Program: održavanja komunalne infrastrukture 
· Program: zajednički rashodi u funkciji održavanja komunalne infrastrukture
· Program: zaštita okoliša
Program održavanja komunalne infrastrukture -  sredstva za realizaciju ovog Programa u iznosu 1.536.066,26 eura eura ovim izmjenama i dopunama Proračuna se predlažu u iznosu od 1.229.413,00 eura što je smanjenje  za 306.653,26 eura ili 19,96% u odnosu na usvojeni Program a čine ih:

            -       održavanje javne rasvjete   
· održavanje nerazvrstanih cesta
· odvodnja oborinskih voda

· održavanje čistoće javnih površina
· održavanje javnih zelenih površina 

· održavanje javnih površina na kojima nije dopušten promet motornim vozilima

· održavanje građevina, uređaja i predmeta javne namjene

· dezinsekcija i deratizacija javnih površina

· veterinarsko – higijeničarski poslovi

· održavanje groblja - obuhvaća odvoz smeća, kosidbu i ostali radovi održavanje
 Do značajnijeg smanjenja ili povećanja  došlo je na  slijedećoj aktivnosti:

Održavanje javne rasvjete – obuhvaća potrošak el. energije za javnu rasvjetu te troškove održavanja javne rasvjete (koja je temeljem ugovora povjerena pravnoj osobi). Na osnovu financijski pokazatelja za devet mjeseci tekuće godine predlaže se smanjenje u iznosu od 182.052,64 eura zbog nastavka primjene umanjenja cijene temeljem Odluke Vlade RH .
Održavanje nerazvrstanih cesta – obuhvaća asfaltiranje nerazvrstanih cesta na području Grada Sinja te ostale radove na održavanju nerazvrstanih cesta (zimsko održavanje, uklanjanje šiblja i drugog raslinja, održavanje makadamskih kolnika, prometna signalizacija, sanacija udarnih rupa i poljskih puteva..). U početnom Proračunu planirana su sredstva u iznosu od 528.591,23 eura dok se rebalansom proračuna planiraju u iznosu od 428.000,00 eura što predstavlja smanjenje od 100.591,23  eura ili 19,03% Navedeno smanjenje odnosi se na smanjenje rashoda za asfaltiranje nerazvrstanih  cesta na području Grada Sinja iz razloga što je po provedenom otvorenom postupku javne nabave, te sklopljenim Ugovorom s izvođačem radova, te stručnim nadzorom odabrani izvođač uveden u posao u listopadu 2023.g.
Održavanje građevina javne odvodnje oborinskih voda obuhvaća čišćenje i održavanje izgrađene oborinske kanalizacije i izgrađenih kanala oborinskih voda; popravak i zamjena slivnika, slivničkih rešetki i betonskih poklopaca; čišćenje zemljanih kanala. U početnom proračunu planirana su sredstva u iznosu od 26.544,56 € dok se rebalansom proračuna planiraju sredstva u iznosu 32.000,00 € što predstavlja povećanje od 5.455,44 € ili 20,55% zbog potrebe investicijskog održavanja oborinskih odvodnja na pojedinim lokacijama aglomeracije Sinj.

Održavanje javnih površina na kojima nije dopušten promet motornim vozilima– planirana sredstva u iznosu 42.471,30 eura se prijedlogom rebalansa smanjuju za 28.471,30 eura te se predlažu u iznosu od 14.000,00 eura. Nakon provedenog postupka javne nabave, ugovor temeljem kojeg su poslovi održavanja javnih površina na kojim nije dopušten promet motornim vozilima povjereni pravnoj osobi, potpisani u rujnu 2023.g. od procijenjene vrijednosti 13.300,00 eura radovi na uređenju staze u Tripalovom voćnjaku nakon provedenog postupka nabave ugovoreni su u iznosu 4.707,50 eura, dok planirana sanacija pješačke staze unutar parka na šetalištu Alojzija Stepinca nije realizirana zbog iznalaženja prikladnog tehničkog rješenja.
Program - Zajednički rashodi u funkciji održavanja komunalne infrastrukture 

 U 2023. planirana su sredstva za projekte i aktivnosti unutar programa u iznosu 256.152,02 eura, a predviđa se realizacija u iznosu 279.142,00 eura što je povećanje za 22.486,98 eura odnosno 8,97%.  
Razlozi ovog značajnog povećanje odnose se na: 

· Naknada za smanjenje količine miješanog komunalnog otpada

U okviru ovog Programa predlaže se povećanje na aktivnosti A 101102 – Naknada za smanjenje količine miješanog komunalnog otpada po rješenju Fonda u iznosu od 78.366,31 eur kako bi mogli izvršiti obavezu po navedenom Rješenju.
Sukladno odredbama Zakona o održivom gospodarenju otpadom i Uredbe o gospodarenju komunalnim otpadom Fond za zaštitu okoliša i energetsku učinkovitost je donio Rješenje o plaćanju poticajne naknade za smanjenje količine miješanog komunalnog otpada za razdoblje od 01.01. do 31.12.2021. godine u iznosu 157.807,42 eura kuna temeljem podataka iz Izvješća Ministarstva zaštite okoliša i energetike. Osnovica za obračun poticajne naknade za smanjenje količine miješanog komunalnog otpada je masa prikupljenog miješanog komunalnog otpada koja je iznad propisane količine miješanog komunalnog otpada (bazna godina je 2015.g.)

· Nabavka urbane opreme
Planirana sredstva u iznosu 10.617,82 eura ostaju nepromijenjena u odnosu na početni proračun.
· Projektiranje i izgradnja nadstrešnice na groblju Sv. Frane u Sinju

Izrađena i je i plaćena u iznosu od 500,00 eura geodetska snimka postojećeg stanja temeljem kojeg je napravljeno idejno rješenje za koju nije bilo financijskih izdataka. Nastavak aktivnosti na realizaciji ove proračunske stavke planira se u 2024.godini te se umanjuju sredstva u iznosu od 65.861,40 eura.
· Izgradnja ugibališta za kombi vozilo na odvojku Splitske ulice 

Predviđena su sredstva u iznosu 10.500,00 eura za realizaciju navedenog projekta. U okviru realizacije projekta „ Korak bliže zajednici“ , nositelj projekta Centar za odgoj i obrazovanje Juraj Bonaći, obaveze Grada Sinja kako partnera na projektu obuhvaćaju, između ostalog izgradnju ugibališta za vozilo na odvojku Splitske ulice u Sinj kojim se uvelike povećava sigurnost cestovnog prometa u ulici, kao i siguran ukrcaj/iskrcaj putnika korisnika Centra. Grad Sinje je proveo postupak odabira izvođača predmetnih radova te izvođenje radova u tijeku.
Program - zaštite okoliša 
planirana sredstva u iznosu 167.230,74 eura, a predviđa se realizacija u iznosu 8.400.000,00 eura, odnosno 158.830,74 eura ili 94,98% manje u odnosu  na prvobitni plan. Program se umanjuje s obzirom na dosadašnju i očekivanu realizaciju do konca  godine.

U okviru ovog programa odstupanja u odnosu na početni plan imamo  kod slijedećih 
projekata:
 1 . Sanacija komunalnog otpada Mojanka

U 2023. godini odrađen je i plaćen redovni godišnji preventivni pregled vage u iznosu od 984,38 € ( zbog zadržavanja jamstva ).
Shodno odredbama Pravilnika o odlagalištima otpada ( NN 4/2023) i novog tehničkog rješenja za zbrinjavanje deponijskog plina potrebno je izraditi novu projektno-tehničku dokumentaciju ( idejno rješenje, izmjena i dopuna postojećeg idejnog projekta koja je potrebna za izmjenu i dopunu postojeće lokacijske dozvole, dokumentaciju s aspekta zaštite okoliša s obzirom na zbrinjavanje deponijskog plina) a sve to kao potrebnu dokumentaciju za projektiranje glavnog projekta II. Faze sanacije i zatvaranja odlagališta. Zbog kompleksnosti postupka ne očekuje se početak realizacije u ovoj proračunskoj godini te se na navedenoj stavci umanjuju sredstva u iznosu od 105.178,25 eura.
2. Gospodarenja otpadom 

predviđena sredstva u iznosu 7.963,37 eura smanjuju se za 563,37 eura, te sada iznose 7.400,00 eura. U početnom Proračunu  predviđena sredstva koriste se za izobrazno – informativne aktivnosti u okviru kružnog gospodarstva.
3. Izgradnja Sortirnice 
Preduvjet izrade daljnje dokumentacije je izmjena prostorno planske dokumentacije Gospodarske zone Kukuzovac ( UPU GZK – upravni odjel za imovinu i prostorno uređenje). Do kraja godine ne očekuje se navedena izmjena te se sa proračunske stavke umanjuju sredstva u iznosu od 39.816,84 eura.
4. Izrada projektne dokumentacije za kompostanu

Preduvjet izrade daljnje dokumentacije je izmjena prostorno planske dokumentacije Gospodarske zone Kukuzovac ( UPU GZK – upravni odjel za imovinu i prostorno uređenje). Do kraja godine ne očekuje se navedena izmjena te se sa proračunske stavke umanjuju sredstva u iznosu od 13.272,28 eura.

Glava 2 -  Razvitak gospodarstva
Rashodi planirani unutar Programa izgradnje objekata i uređaja komunalne infrastrukture Proračunom za 2023. godinu u iznosu od 1.113.544,36 eura Izmjenama i dopunama proračuna smanjuju se na 705.139,33 eura, te se predlažu u iznosu 408.405,04 eura odnosno 63,32%, a usklađeni su do sada ostvarenim aktivnostima i planiranim potrebama do kraja godine.
Glavni razlozi smanjenja predlažu se zbog potrebe za usklađivanjem prihodovne i rashodovne strane proračuna, dugotrajnih postupaka ishođenja dokumentacije i provođenje postupka javne nabave, te rješavanje imovinsko – pravnih odnosa sa vlasnicima zemljišta kao osnovna pretpostavka za početak realizacije projekata.

U dolje navedenoj tablici daje se pregled promjena u realizaciji pojedinih projekata u okviru ovog Programa.
                            PROGRAM  GRAĐENJA KOMUNALNE INFRASTRUKTURE

	Red.br.
	Naziv aktivnosti/projekta
	Proračun 2023.g.
	Povećanje/ smanjenje
	I. Izmjene i dopune Proračuna 2023.g.
	Index 
5/3 %

	1.
	2.
	3.
	4.
	5.
	6.

	2.
	Izgradnja nogostupa od Zorke Macan do spomenika Radošić Gornji
	37.162,39
	-35.062,39
	2.100,00
	5,65

	3.
	Proširenje groblja u Turjacima
	11.945,05
	-11.945,05
	0,00
	0,00

	4.
	Izgradnja groblja u naselju Jasensko
	26.544,56
	-19.944,56
	6.600,00
	24,86

	5.
	Izrada projektne dokumentacije za proširenje groblja „Šibenica“ u Glavicama
	13.272,28
	-3.272,28
	10.000,00
	75,34

	6.
	Izgradnja nogostupa sa biciklističkom stazom i javnom rasvjetom – nastavak do Aerodroma
	106.178,25
	-106.178,25
	0,00
	0,00

	8.
	Izrada projektne dokumentacije za spoj ceste Hipodrom – Prečisatč
	26.544,56
	-26.544,56
	0,00
	0,00

	9.
	Rekonstrukcija ceste s nogostupom od škole do Masnića u Glavicama
	19.908,42
	-19.908,42
	0,00
	0,00

	10.
	Rekonstrukcija ceste Privija – Han javna rasvjeta
	39.816,84
	-39.816,84
	0,00
	0,00

	11.
	Izgradnja nogostupa Šuća – Privija
	59.725,26
	-59.725,26
	0,00
	0,00

	12.
	Izgradnja nogostupa u Glavicama od Dolića do raskrižja Vučić – Labrovići
	13.272,28
	-13.272,28
	0,00
	0,00

	13.
	Izgradnja nogostupa u Bajagiću
	21.235,65
	-14.235,65
	7.000,00
	32,96

	18.
	Uređenje ulice 72. bojne Vojne policije
	13.272,28
	-7.272,28
	6.000,00
	45,20

	19.
	Uređenje aktivnih bunara na području Grada Sinja
	26.544,56
	-26.544,56
	0,00
	0,00

	20.
	Uređenje Doma kulture u Brnazama
	13.272,28
	30.727,72
	44.000,00
	331,51

	21.
	Vodoopskrba Zelovski plato – projektna dokumentacija
	19.908,42
	-4.998,42
	14.910,00
	74,89

	23.
	Uređenje dječjeg igrališta u Vučkovića
	15.926,74
	73,26
	16.000,00
	100,45

	24.
	Uređenje dječjeg igrališta uz P.Š Karakašica
	13.272,28
	-13.272,28
	0,00
	0,00

	25.
	Izgradnja dječjeg igrališta u Suhaču
	39.816,84
	-39.816,84
	0,00
	0,00

	27.
	Sufinanciranje projekta izgradnje semafora na raskrižju Ulica M.Buljana (LC67040) i Put Ferate
	3.981,68
	2.918,32
	6.900,00
	173,29

	28.
	Izrada izvedbenog projekta za zahvat izvanrednog održavanja državne ceste DC1 kroz Grad Sinj (Splitska ulica) duljina 580m
	3.981,68
	18,32
	4.000,00
	100,46

	29.
	Projektiranje i izgradnja rasvjete glavnog nogometnog terena NK Junak
	13.272,28
	-13.272,28
	0,00
	0,00

	30.
	Projektiranje odvodnje u ul. Put Piketa, Ćosin potok, naselje Luka i Karajkova lokva
	55.743,58
	-36.993,58
	18.750,00
	33,63

	31.
	Izrada dokumentacije za projektno rješenje ceste od Doma zdravlja do Ulice 126. brigade
	45.125,75
	-33.675,75
	11.450,00
	25,37

	
	Izrada projektne dokumentacije rekonstrukcije dijela ulične mreže Grada Sinja (Put Pazara, raskrižje Put Župića, ulica 126. Brigade HV, raskrižje Put Ruduše)
	58.398,04
	-36.828,04
	21.570,00
	36,93

	33.
	Izrada projektne dokumentacije za športske prostore na športskom centru „Ivica Poljak – Sokol i Andrija Alčić“ za ragbi klub
	11.945,05
	-0,05
	11.945,00
	99,99

	34.
	Izrada projektne dokumentacije za tribinu i popratne sadržaje na Športskom centru „Ivica Poljak – Sokol i Andrija Alčić“
	11.945,05
	-11.945,05
	0,00
	0,00

	35.
	Preprojektiranje istočne tribine NK Junak
	33.180,70
	-0,70
	33.180,00
	99,99

	37.
	Family Point igralište
	252.173,34
	-132.173,34
	120.000,00
	47,58

	42.
	Projekt sanacije ulice Put Petrovca (Urbanistička cjelina Sinj)
	66.361,40
	7.638,60
	74.000,00
	111,51

	43.
	Uređenje ulaza u Grad – Matića ulica
	26.544,56
	-26.544,56
	0,00
	0,00

	44.
	Pumptruck staza u Gradskom parku
	6.636,14
	-6.636,14
	0,00
	0,00

	45.
	Izrada projektne dokumentacije za biciklističku stazu Piket - Kerep
	6.636,14
	-6.636,14
	0,00
	0,00

	UKUPNO:
	1.113.544,36
	-705.139,33
	408.405,04
	36,67


Izgradnja nogostupa od Zorke Macana do spomenika Radošić Gornji 
Krajem  2021.g. proveden je postupak nabave usluge izrade Idejnog projekta za izgradnju nogostupa u Radošić-Lučane u svrhu ishođenja lokacijske dozvole. 
Sklopljen je Ugovor sa Izrađivačem. Projektni zadatak je izrađen u suradnji s Hrvatskim cestama. Grad Sinj je prethodno izradio geodetski snimak stvarnog stanja ceste i pojasa uz cestu  za potrebe projektiranja nogostupa. Grad planira za ovu investiciju sklopiti sporazum sa Hrvatskim cestama za izvođenje radova (odvodnja, rasvjeta, prilazi, prometna signalizacija, stanje kolnika, buduće instalacije, rekonstrukcija države ceste u punom profilu). Ugovorena projektna dokumentacija je završena ( 59.250,00 kn ), te je u rujnu 2022.god. podnesen zahtjev za izdavanje lokacijske dozvole. 

Krajem siječnja 2023. ishođena je lokacijska dozvola - KLASA: UP/I-350-05/22-01/000016 URBROJ: 2181/1-11-00-05/02-23-0026 za što su uplaćene pristojbe u iznosu 2.024,02 €. 

Hrvatske ceste su preuzele obvezu izrade glavnog projekta i isti je u planu nabave za 2023. godinu te se iz navedenog razloga umanjuju predviđena sredstva u iznosu od 35.062,39 €.

Proširenje groblja u Turjacima 
Krajem 2021.g. proveden je postupak nabave usluge izrade Idejnog projekta proširenja Groblja u Turjacima te ishođenje posebnih uvjeta radi ishođenja lokacijske dozvole. Grad Sinj je prethodno izradio geodetsku situaciju stvarnog stanja terena u položajnom i visinskom smislu (geodetska situacija) koja je poslužila kao podloga za projektiranje. Planirani zahvat u prostoru odnosi se na izgradnju novih grobnih mjesta i grobnih staza te hortikulturnog uređenja na građevinskim česticama ukupne površine 3160 m2. U veljači 2022.god. izrađen je Elaborat zaštite okoliša i nadležnom Ministarstvu gospodarstva i održivog razvoja dostavljen Zahtjev za ocjenu o potrebi procjene utjecaja zahvata na okoliš. 

U izvještajnom razdoblju, u ožujku 2023. nadležno Ministarstvo je donijelo Rješenje o potrebi provođenja postupka procjene utjecaja na okoliš - KLASA: UP/I-351-03-22-09/36 URBROJ: 517-05-1-2-23-10 da za navedeni zahvat nije potrebno provesti  postupak procjene utjecaja na okoliš niti glavnu ocjenu prihvatljivosti za ekološku mrežu. Kompletiranje projektno-tehničke dokumentacije je u tijeku te se u sljedećem izvještajnom razdoblju očekuje predaja zahtjeva za ishođenje lokacijske dozvole.

Zahtjev za izdavanje lokacijske dozvole je odbijen uz obrazloženje da je za izdavanje lokacijske dozvole potrebno priložiti dokaz pravnog interesa i dokaz zakonitosti građevine koja se rekonstruira odnosno potrebno je riješiti imovinsko pravno stanje postojećeg groblja. 

Pokrenut je postupak proglašenja postojećeg groblja komunalnom infrastrukturom – javnim dobrom u općoj uporabi nakon čega je potrebno u zemljišnim knjigama i katastru provesti uknjižbu i nadopuniti zahtjev za izdavanje lokacijske dozvole. Obzirom na sve navedeno u ovoj godini ne očekujemo izdatke vezano za ovaj projekt.

Izgradnja groblja u naselju Jasensko (nalazi se u PP)
 U Proračunu za 2023.god. planirana su sredstva za financiranje projektne dokumentacije: parcelacijski elaborat, ugovaranje izrade Idejnog projekta radi ishođenja lokacijske dozvole (za realizaciju ovog projekta potrebno je rješavanje imovinsko pravnih odnosa (Upravni odjel za imovinu i prostorno planiranje)).

Do kraja godine predviđaju se sredstva za izradu parcelacijskog elaborata, a ostatak sredstava za izradu ostale projektno tehničke dokumentacije osigurat će se u proračunu za 2024. godinu.

Izrada projektne dokumentacije za proširenje groblja "Šibenica" u Glavicama 
Groblje u Šibenici imovinsko pravno je zamršeno. Napravljena je snimka postojećeg stanja, groblje je van gabarita prostornog plana te će se pristupiti izradi parcelacijskog elaborata za utvrđivanje vlasništva na postojećem zauzetom području a paralelno treba vršiti izmjenu prostornog plana za novo proširenje. Proces će biti dugotrajan. Planirana sredstva u 2023.g. biti će dostatna za ovu fazu aktivnosti projekta: izradu parcelacijskog elaborata. Biti će potreban otkup zemljišta (Upravni odjel za imovinu i prostorno planiranje).

Do kraja godine predviđaju se sredstva za izradu parcelacijskog elaborata, a ostatak sredstava za izradu ostale projektno tehničke dokumentacije osigurat će se u proračunu za 2024. godinu.

Izgradnja nogostupa sa biciklističkom stazom nastavak do Aerodroma 

Za rekonstrukciju (LC 67040), dionica od hipodroma do aerodroma ishođena je izmjena i dopuna lokacijske dozvole, te je u 2021.  zatraženo produljenje iste. U 2022.god. proveden postupak nabave i sklopljen ugovor između Grada i izrađivača za izradu  Izmjene  glavnog projekta rekonstrukcije LC 67040 s dogradnjom nogostupa i biciklističke staze od Hipodroma do Aerodroma u Sinju vezano za dislociranje sustava javne rasvjete u bankinu, sve radi bolje sigurnosti i prometa i pješaka.  U studenom 2022.god. podnesen je zahtjev za izdavanje građevinske dozvole za rekonstrukciju LC 67040 s dogradnjom nogostupa i biciklističke staze od hipodroma do aerodroma. 

U izvještajnom razdoblju, u ožujku 2023. ishođena je građevinska dozvola KLASA: UP/I-361-03-22-01/000161 URBROJ: 2181/1-11-00-05/01-23-0024, a u svibnju 2023. potpisan je sporazum o sufinanciranju i reguliranju međusobnih odnosa prilikom izvedbe radova rekonstrukcije navedene dionice. KLASA: 430-01/23-01/115 URBROJ: 2181-8-03-23-2. €. Ispred Grada Sinja imenovan je član povjerenstva za provedbu postupka javne nabave odabira izvođača predmetnih radova.

U razgovoru sa predstavnicima županijskih cesta pretpostavka je da će odabranog izvođača radova uvesti u posao krajem 2023. tako da se ne očekuju izdaci u ovoj godini po ovom projektu. 

Izrada projektne dokumentacije za spoj ceste Hipodrom-Prečistač
 U Proračunu za 2023. se planiraju sredstva za izradu geodetske podloge, parcelacijskog elaborata, idejnog projekta (ceste i mosta) radi ishođenja lokacijske dozvole - uz suglasnost Hrvatskih voda.

Nije predviđena realizacija ovog projekta u ovoj proračunskoj godini.

Rekonstrukcija NC u D.Glavicama od škole do Masnića
 U Proračunu za 2023.g. planirana sredstva za izradu geodetske podloge, parcelacijskog elaborata, idejnog projekta radi ishođenja lokacijske dozvole.

Nije predviđena realizacija ovog projekta u ovoj proračunskoj godini.

Rekonstrukcija ceste Privija Han (javna rasvjeta)
 U 2023.god. osiguravaju se sredstva za javnu rasvjetu na dionici ceste Privija Han - investitor radova rekonstrukcije ceste su Hrvatske ceste.

Hrvatske ceste još nisu započele realizaciju projekta stoga do kraja proračunske godine ne očekujemo izdatke na ovoj proračunskoj stavci.

Izgradnja nogostupa Privija – Šuća
 U 2023.god. osiguravaju se sredstva za izradu nove projektne dokumentacije u suradnji s Hrvatskim cestama koje bi tada uključile i radove rekonstrukcije ceste

Do kraja proračunske godine nisu planirane aktivnosti na realizaciji ove proračunske stavke.

Izgradnja nogostupa u Glavicama od Dolića do raskrižja Vučić-Labrović 
Predmetna dionica se preklapa sa dionicom na kojoj će se izvoditi radovi u sklopu projekta Aglomeracije – Sinj (cca 600 m). Županijska uprava za ceste (ŽUC ) će nakon izvođenja radova u sklopu projekta Aglomeracije – Sinj rekonstruirati navedenu dionicu, a Grad Sinj bi imao obvezu planirati radove na izgradnji nogostupa i javne rasvjete (projektiranje i radove). Za suradnju na predmetnom projektu Grad Sinj i ŽUC će potpisati Sporazum o suradnji.

Do kraja proračunske godine nisu planirane aktivnosti na realizaciji ove proračunske stavke.

Izgradnja nogostupa u Bajagiću 
Radi projektiranja i ishođenja potrebnih dozvola planirano je financiranje izrade geodetskog snimka izvedenog stanja županijske ceste ŽC 6287, o čemu je između ŽUC-a Split i Grada Sinja u travnju  2022. potpisan sporazum. Nakon provedenog postupka jednostavne nabave, Grad Sinj je u studenom 2022. ugovorio izradu geodetskog snimka izvedenog stanja i izradu elaborata izvedenog stanja županijske ceste ŽC 6287.

U ožujku 2023. potpisan je dodatak br. 1 ugovoru zbog produljenja roka za izvršenje ugovora.  

Izrađen je elaborat izvedenog stanja županijske ceste te je ishođena potvrda područnog ureda za katastar Split, odjel za katastar nekretnina Sinj, a za provođenje promjena u katastarskom operatu potrebna je prethodna provedba u zemljišnoj knjizi  nakon čega je moguće pristupiti izradi daljnje projektne dokumentacije. Zbog navedenog do kraja proračunske godine nisu planirane daljnje aktivnosti na realizaciji ove proračunske stavke te se ista umanjuje za iznos od 14.235,65 €.

Uređenje Ulice 72. Bojne Vojne policije
U Proračunu za 2023.g. planirana sredstva za početak izvođenja radova uređenja, nastavak u projekcijama proračuna u 2024.god. 

Proveden je postupak jednostavne nabave, odabran izvođač i potpisan ugovor za izvođenje radova u iznosu od 5.720,00 €. Očekuje se završetak realizacije do kraja proračunske godine, te se predviđena sredstva umanjuju za 7.272,28 €

Uređenje aktivnih bunara na području Grada Sinja 
U Proračunu za 2023.g. planirana su sredstva za radove nastavka uređenja bunara po naseljima Grada u suradnji s Turističkom zajednicom Grada Sinja.

Do kraja proračunske godine ne očekujemo izdatke na ovoj proračunskoj stavci.

Uređenje Doma kulture u Brnazama 

 Nakon provedenog postupka jednostavne nabave radova, ugovor s odabranim izvođačem radova Uređenja Doma kulture u Brnazama potpisan je 01.12.2022.god. Početkom ožujka 2023. godine potpisan je Dodatak br. 1 ugovoru zbog produljenja roka iz opravdanih razloga - prostori su nakon potpisa ugovora još uvijek bili korišteni kao privremeni crkveni prostori. 

Radovi su završeni te je za predmetne radove ukupno isplaćeno 43.989,22 € zbog čega je došlo do povećanja sredstava u iznosu od 30.727,72 € u odnosu na planiranih 13.272,28 €.

Vodoopskrba Zelovski plato
 U Proračunu za 2023.g. planirana su sredstva za podmirenje troškova izrade Glavnog projekta radi ishođenja građevinske dozvole. 

Stavka je realizirana u iznosu od 14.509,10 € te se na ovoj poziciji umanjuju sredstva u iznosu od 4.998,92 €.

Projekt ,,Uređenje dječjeg igrališta uz P.Š. Karakašica'

Potrebni radovi uređenja odrađeni su u prosincu 2022.god te u ovoj proračunskoj godini nema potrebe za osiguravanjem sredstava na ovoj proračunskoj stavci te se navedena stavka umanjuje u punom iznosu od 13.272,28 €.

Projekt „Izgradnja dječjeg igrališta u Suhaču“
 U Proračunu za 2023.g. planirana su sredstva za izradu projektne dokumentacije nakon rješavanja imovinsko pravih odnosa (kupnja zemljišta - Upravni odjel za imovinu i prostorno planiranje) i izgradnju dječjeg igrališta u naselju Suhač.

Kako nije došlo do realizacije kupnje zemljišta za izgradnju igrališta nije moguće realizirati planirano u ovoj proračunskoj godini te se navedena sredstva umanjuju u punom iznosu od 39.816,84 €.

Sufinanciranje projekta izgradnje semafora na raskrižju Ulica M. Buljana (LC67040) i Put Ferate 
Potpisan Sporazum sa Županijskom upravom za ceste Split o sufinanciranju i reguliranju međusobnih odnosa prilikom semaforizacije križanja na LC 67040 u Sinju kod Kauflanda i Autobusnog kolodvora. Županijska uprava za ceste Split je za navedeno raskrižje naručila izradu „Izvedbenog projekta semaforizacije križanja na LC 67040 u Sinju kod Kauflanda i Autobusnog kolodvora. Navedene radove ŽUC Split je kandidirao i za sredstava Nacionalnog plana sigurnosti cestovnog prometa Republike Hrvatske za razdoblje od 2021. do 2030. koje sufinancira Ministarstvo unutarnjih poslova Republike Hrvatske. Javna nabava za ugovaranje ovih radova objavljena je u lipnju 2022.god. Grad Sinj i ŽUC Split sa odabranim izvođačem radova, tvrtkom Elektromodul-promet d.o.o. Osijek sklopili su u rujnu 2022.god. Ugovor za izgradnju semaforizacije križanja na LC 67040 u Sinju kod Kauflanda i Autobusnog kolodvora.  Radovi su završeni u ožujku 2023. te su predmetni semafori pušteni u rad.

Grad Sinj je sudjelovao u financiranju projekta u iznosu od 6.896,68 € (50% učešće Grada Sinja, 50% učešće ŽUC-a) što predstavlja preostali iznos nakon sufinanciranja Nacionalnim planom sigurnosti cestovnog prometa te se ovim rebalansom na predmetnoj stavci povećavaju sredstva u iznosu od 2.918,32€.

Projekt Projektiranje rasvjete glavnog nogometnog terena NK Junak
Nije došlo do pokretanja aktivnosti na realizaciji projekta. Proračunska stavka umanjuje se za ukupan iznos predviđenih sredstava 13.272,28 €

Projektiranje odvodnje u Ulici Put Piketa, Drniška ulica, naselje Luka i Karajkova lokva:
 U Proračunu za 2023.g. planirana su sredstva za izradu Glavnog projekta oborinske odvodnje naselja Put Piketa, te za izradu Idejnih projekata radi ishođenja lokacijske dozvole, a potom i Glavnih projekata oborinske odvodnje po lokacijama Drniška ulica, naselja Luka i Karajkova lokva, te poduzimanje ostalih aktivnosti radi ishođenja dozvole za građenje.

Za izradu glavnog projekta oborinske odvodnje u Ulici Put Piketa i ishodovanje građevinske dozvole potrebno je riješiti imovinsko pravne odnose i izraditi elaborate nepotpunog izvlaštenja ( Upravni odjel za imovinu i prostorno uređenje) zbog čega se umanjuju sredstva za iznos od 36.993,58 €.

Do kraja godine pokrenut će se postupak nabave izrade idejnih projekata oborinske odvodnje Drniške ulice, naselja Luka i Karajkova lokva. 

 Izrada dokumentacije za projektno rješenje ceste od Doma zdravlja do Ulice 126.brigade 
U Proračunu za 2023.g. planirana sredstva za izradu Idejnog rješenja za izgradnju i rekonstrukciju dijela ulične mreže grada Sinja ( dio ulica Put Ruduše (Dom zdravlja), ulica Goručica, dio ulice Put Župića do raskrižja s ulicom 126.brigade) sa rekonstrukcijom sustava javne rasvjete i dogradnjom pješačke staze, te za izradu Idejnog projekta radi ishođenja lokacijske dozvole i ishođenja potrebnih suglasnosti. Planiran je nastavak projektiranja (Glavni projekt), a imovinsko – pravni odnos će se rješavati u Upravnom odjelu za imovinu i prostorno planiranje. 

U studenom 2023. pokrenut je postupak nabave za izradu idejnog rješenja zbog čega se na stavci ostavlja iznos od 11.450,00 €, dok će se izrada daljnje potrebne projektne dokumentacije nastaviti u 2024. godini te se na stavci umanjuje iznos od 33.675,75 €.

Izrada projektne dokumentacije rekonstrukcije dijela ulične mreže grada Sinja (Put Pazara, raskrižje Put Župića, ulica 126.brigade HV, raskrižje Put Ruduše)
 U Proračunu za 2023.god. planirana sredstva za ugovorenu izradu Idejnog projekta za rekonstrukciju dijela ulične mreže grada Sinja (Put Pazara, raskrižje Put Župića, ulica 126.brigade HV, raskrižje Put Ruduše) sa rekonstrukcijom javne rasvjete i dogradnjom pješačke staze radi ishođenja lokacijske dozvole i ishođenja potrebnih suglasnosti, kao i za ugovaranje izrade Glavnog projekta, a imovinsko pravni odnosi će se rješavati u Upravnom odjelu za imovinu i prostorno planiranje. 

Krajem listopada potpisan sporazum za evidentiranje dijela lokalne ceste koji se nalazi u obuhvatu zahvata. U studenom 2023. nadležnom županijskom odjelu predan je zahtjev za utvrđivanje posebnih uvjeta i uvjeta priključenja. Na stavci se osiguravaju sredstva za podmirenje troškova izrade idejnog projekta u iznosu od 21.570,00 €, a umanjuje se iznos od 36.828,04 €.

Izrada projektne dokumentacije za tribinu i popratne sadržaje na Športskom centru "Ivica Poljak - Sokol i Andrija Alčić"

Nije bilo aktivnosti na realizaciji ove proračunske stavke te se umanjuje iznos cjelokupne stavke 11.945,05 €.

Family point igralište
 U 2023.god. planira se realizacija ovog projekta, tj. uređenje igrališta uz gradsku sportsku dvoranu Ivica-Ićo Glavan. Igralište je projektirano kao tzv. Family Point igralište odnosno mjesto za igru, druženje i zabavu cijele obitelji. Površina igrališta bila bi podijeljena u 5 zona i to: zona za malu djecu, zona za djecu vrtićkog uzrasta, sportska, fitnes i piknik zona. Igralište bi u potpunosti trebalo biti prilagođeno djeci s posebnim potrebama i invalidima, a u sklopu igrališta napravila bi se i fontana s pitkom vodom. Za realizaciju ovog projekta osigurano sufinanciranje u visini 550.000,00 kn iz Programa podrške brdskoplaninskim područjima od strane Ministarstva regionalnog razvoja i Fondova EU. 

Nakon izrade projektno-tehničke dokumentacije - u lipnju 2023. pokrenut je otvoreni postupak javne nabave za odabir izvođača radova. 

Odabran je  izvođač i potpisan ugovor. Radovi su započeli početkom studenog te se do kraja godine očekuje djelomična realizacija stavke, a ostatak se očekuje početkom 2024.godine. Na stavci se umanjuje iznos od 132.173,34 €.

Projekt sanacije ulice Put Petrovca (Urbanistička cjelina Sinj)
U Proračunu za 2023.g. planirana su sredstva za izvođenje radova cjelokupne sanacije Ulice Put Petrovca (od križanja sa Istarskom ulicom do Ulice Petrovac). 

U ožujku 2023. objavljen je  ponovljeni postupak za dostavu ponuda za predmetne radove te odabran izvođač, u travnju je potpisan ugovor, a radovi su započeli u lipnju.

Radovi su završeni te je za podmirenje troškova sanacije na predmetnoj proračunskoj stavci potrebno povećanje u iznosu od 7.638,60 €.
Projekt uređenja ulaza u Grad - Matića ulica
 U Proračunu za 2023.god. planiraju se sredstva za početak izvođenja radova/nadzora u ovoj investiciji, dok se izvođenje većeg dijela radova planira u projekciji proračuna za 2024.god. (projektna dokumentacija izrađena prije nekoliko godina, te se planira istu revidirati prije provedbe otvorenog postupka nabave radova).

Do kraja godine ne očekuju se izdaci na ovoj proračunskoj stavci
Pumptruck staza u Gradskom parku

 U proračunu 2023.god. planirana su sredstva za izradu adekvatne projektne dokumentacije za izgradnju pumptruck staze u Gradskom parku, a realizacija ovog projekta planira se u projekcijama proračuna za 2024.god. 

Za realizaciju projekta potrebno je prethodno riješiti imovinsko-pravne odnose na katastarskoj čestici na kojoj će se u budućnosti nalaziti staza stoga do kraja godine ne očekujemo izdatke na ovoj proračunskoj stavci.
Izrada projektne dokumentacije za biciklističku stazu Piket – Kerep
U proračunu za 2023.god. planiraju se sredstva za početak aktivnosti (geodetski snimak stvarnog stanja) za izradu projektne dokumentacije za izgradnju biciklističke staze na dionici Piket - Kerep.

U razgovoru sa predstavnicima županijskih cesta utvrđeno je da će ŽUC najprije evidentirati cestu od Piketa do Kerepa, a Grad će nakon toga krenuti u pripremu projektne dokumentacije. Iz navedenih razloga ne očekujemo izdatke na ovoj proračunskoj stavci u ovoj proračunskoj godini. 

RAZDJEL 3.  UPRAVNI ODJEL ZA GOSPODARSKI RAZVOJ, FONDOVE EU I    

                         JAVNU NABAVU  
U Upravnom odjelu za gospodarski razvoj i fondove EU obavljaju se stručni, pravni, ekonomski i drugi poslovi vezani za gospodarstvo, fondove EU i javnu nabavu, a odnose se na: 
· izradu programa i drugih aktivnosti potrebnih za razvoj i projekte od interesa za Grad

· poduzimanje aktivnosti vezano za ostvarivanje uvjeta za investicijska ulaganja od značaja za Grad Sinj

· provođenje programa poticanja razvoja gospodarstva

· poljoprivredne proizvodnje

· poticanje razvoja obrta, malog i srednjeg poduzetništva

· izrade kratkoročnih i dugoročnih razvojnih planova, koordiniranje rada i suradnje s trgovačkim društvima u vlasništvu Grada vezano za provođenje projekta od zajedničkog interesa.

Rashodi planirani unutar ovoga Odjela u iznosu od 2.312.895,18 eura izmjenama i dopunama Proračuna smanjuju se za 151.495,17 eura, te se predlažu u iznosu 2.161.400,00 eura odnosno 6,55%, a usklađene su sa dosada ostvarenim  i planiranim aktivnostima do kraja godine.

PROGRAM: JAČANJE GOSPODARSTVA I IZGRADNJA KAPITALNIH  
        OBJEKATA
	Red.br.
	Naziv aktivnosti/projekta
	Proračun 2023.
	Povećanje / smanjenje
	I. Izmjene i dopune Proračuna 2023.g.
	Index 5/3%

	1.
	2.
	3.
	4.
	5.
	6.

	1.
	Priprema razvojnih programa i ostalih zajedničkih rashoda
	53.089,12
	-23.089,12
	30.000,00
	56,51

	2.
	Poticanje poduzetništva
	258.809,48
	61.190,52
	320.000,00
	123,64

	3.
	Razvojna Strategija Grada Sinja
	6.636,14
	-6.636,14
	0,00
	0,00

	4.
	Strategija razvoja turizma Grada Sinja i okolice do 2025.g.
	7.500,00
	-7.500,00
	0,00
	0,00

	5.
	Gospodarska zona Kukuzovac
	132.722,81
	-22,81
	132.700,00
	99,98

	6.
	Uređenje prostora za Galeriju Sikirica
	39.816,84
	-27.816,84
	12.000,00
	30,13

	7.
	Projektna dokumentacija za izgradnju stočnog pazara na području GZK
	19.908,42
	-19.908,42
	0,00
	0,00

	UKUPNO:
	518.482,81
	-23.782,81
	494.700,00
	95,41


Aktivnost A101401 Priprema razvojnih programa i ostali zajednički rashodi
U Proračunu Grada Sinja za 2023.g. planiran je iznos u visini od 53.089,12 EUR.

Rebalansom Proračuna planira se smanjenje  u visini od 23.089,12 EUR, te stavka iznosi 30.000,00 EUR.

Osigurana sredstva se planiraju za pripremu, provedbu razvojnih programa, izradu pripadajuće dokumentacije za koje se provedba postupaka nabave planiraju provesti do kraja 2023.g. 

Aktivnost A101402 Poticanje poduzetništva
U Proračunu Grada Sinja za 2023.g. planiran je iznos u visini od 258.809,48 EUR  za poticanje poduzetništva (subvencije poljoprivrednicima, obrtnicima, trgovačkim društvima)

Rebalansom Proračuna planira se povećanje za 61.190,52 EUR,  te stavka iznosi 320.000,00 EUR  

Planirana sredstva se povećavaju za realizaciju Programa za poticanje poduzetništva na području Grada Sinja u 2022. i 2023., po objavljenom Javnom pozivu u 2023.g.,a  za koje mjere  je iskazan  veliki interes poduzetnika.

Aktivnost A101403 Razvojna strategija Grada Sinja 
U proračunu Grada Sinja za 2023.g. planiran je iznos u visini od 6.636,14 EURa.

Rebalansom proračuna planira se smanjenje za 6.636,14 EURa, te stavka iznosi 0,00 EURa. 

Prema Zakonu o sustavu strateškog planiranja i upravljanja razvojem Republike Hrvatske (NN 123/17) i Uredbi o smjernicama za izradu akata strateškog planiranja od nacionalnog značaka i od značaja za jedinice lokalne i područne (regionalne) samouprave (NN 89/18) donesena je obveza izrade provedbenih programa jedinica lokalne i područne (regionalne) samouprave.  

Provedbeni program Grada Sinja za razdoblje 2021.-.2025.g. kao kratkoročni akt strateškog planiranja za područje jedinice lokalne samouprave izrađen je i donesen u prosincu 2021.g., te je usklađen sa Nacionalnom razvojnom strategijom Republike Hrvatske do 2030. godine.  Strateški dokument u provedbi.
Za potrebe izrade Strategije Urbane aglomeracije Split za sufinanciranje iz ITU mehanizma u razdoblju 2021. – 2027. ne očekuje se nastanak dodatnog troška do kraja 2023.g.

Aktivnost A101404 Strategija razvoja turizma Grada Sinja i okolice do 2025.g.
U proračunu Grada Sinja za 2023.g. planiran je iznos u visini od 7.500,00 EURa.

Rebalansom proračuna planira se smanjenje za 7.500,00 EURa, te stavka iznosi 0,00 EURa. 

U tijeku je provedba aktivnosti  izrade Strategije razvoja turizma Dalmatinske zagore – Splitskog zaleđa, kao  strateškog dokumenta, a u kojem sudjeluju predstavnici gradova i općina  (gradovi: Sinj, Trilj, Vrlika, općine: Dicmo, Dugopolje, Klis, Hrvace i Otok), lokalnih dionika, lokalnih turističkih zajednica, Turističke zajednice Splitsko - dalmatinske županije, Instituta za turizam i Ekonomskog fakulteta u Splitu, uz osigurano sufinanciranje izrade Ministarstva turizma i sporta RH.  Ne očekuje se nastanak dodatnog troška do kraja 2023.g.
Projekt K101401 Gospodarska zona Kukuzovac
Predviđena sredstva u iznosu 132.722,81 eura ostaju na razini početnog plana. 

Projekt K101402 Uređenje prostora za Galeriju Sikirica

U proračunu Grada Sinja za 2023.g. planiran je iznos u visini od 39.816,84 EURa.

Rebalansom proračuna planira se smanjenje za 27.816,84 EURa, te stavka iznosi 12.000,00 EURa.

Za zahvat Sanacije i rekonstrukcije Građanske kuće (Kuće Šuić) u okviru Ugovora o izradi projektno tehničke i studijske dokumentacije projekta „Kulturno turistička infrastruktura“ osiguravaju se sredstva za izradu dijela dokumentacije čiji završetak se očekuje do kraja 2023.g.  Završetak izrade ukupne ugovorene projektno tehničke i studijske dokumentacije se očekuje u 2024.g. kada se planira i kandidatura ovog projekta za EU/HR sufinanciranje. 

U 2023.g. Grad Sinj je izvršio  projektnu prijavu za sufinanciranje troška izrade ove dokumentacije na  Poziv Ministarstva kulture i medija RH za predlagatelje programa zaštite  i očuvanja nepokretnih kulturnih dobara za 2024.g. (rok:03.11.2023.)
Projekt K101403 Projektna dokumentacija za izgradnju stočnog pazara u Sinju na području GZK
U proračunu Grada Sinja za 2023.g. planiran je iznos u visini od 19.908,42 EURa.

Rebalansom proračuna planira se smanjenje za 19.908,42 EURa, te stavka iznosi 0,00 EURa. 

Za  iznos umanjenja ove stavke  se uvećava iznos proračunske stavke Projekta K101505: Izrada projektne dokumentacije za poljoprivredno inovacijski centar na Štaliji.

Planiranom projektiranju pristupit će se nakon izrade izmjena odgovarajuće prostorno planske dokumentacije.
PROGRAM: PRIPREMA I PROVEDBA PROJEKATA KOJI SE FINANCIRAJU IZ FONDOVA EU
Program – Priprema i provedba projekata koji se  financiraju iz fondova EU
Sredstva predviđena u početnom proračunu u iznosu 1.612.572,12 eura prijedlogom 

Rebalansa se smanjuju za 172,11 eura, te se predlažu u iznosu 1.612.400,00 eura.
	Red.br.
	Naziv aktivnosti/projekta
	Proračun 2023.
	Povećanje / smanjenje
	I. Izmjene i dopune Proračuna 2023.g.
	Index 5/3%

	1.
	2.
	3.
	4.
	5.
	6.

	1.
	Tekući rashodi za financiranje projekata iz fondova EU
	39.816,84
	-31.116,84
	8.700,00
	21,85

	2.
	Izgradnja integriranog sustava odvodnje i strukturnih fondova EU - Aglomeracija
	836.153,69
	3.846,31
	840.000,00
	100,46

	3.
	Izgradnja dječjeg vrtića u Glavicama
	265.445,62
	-45,62
	265.400,00
	99,98

	4.
	Izgradnja dječjeg vrtića u Karakašici
	39.816,84
	-30.816,84
	9.000,00
	22,60

	5.
	Izrada projektne dokumentacije za poljoprivredno – inovacijski centar na Štaliji
	39.816,84
	97.183,16
	137.000,00
	344,07

	6.
	Sustav energetske učinkovitosti na objektima u vlasništvu Grada 
	66.361,40
	-66.361,40
	0,00
	0,00

	7.
	Projekt pripreme projektno tehničke dokumentacije i studije izvodljivosti za ulaganje u projekte javne turističke infrastrukture (Štale, Hipodrom, Alkarska staza…)
	265.445,62
	-135.445,62
	130.000,00
	48,97

	8.
	Izrada projektne dokumentacije za projekt „difuznog – poduzetničkog inkubatora“
	39.816,84
	-39.816,84
	0,00
	0,00

	9.
	Uređenje prostora „Aerodrom“
	19.908,42
	-19.908,42
	0,00
	0,00

	10.
	„Sinj – Pametni Grad“
	0,00
	222.300,00
	222.300,00
	0,00

	UKUPNO:
	1.612.582,12
	-182,11
	1.612.400,01
	99,98


Projekt K101501: Tekući rashodi za financiranje projekata iz fondova EU
U proračunu Grada Sinja za 2023.g. planiran je iznos u visini od 39.816,84 EURa.

Rebalansom proračuna planira se smanjenje za 31.116,84 EURa, te stavka iznosi 8.700,00 EURa u skladu s iznosom očekivanog nastanka troškova po ovoj stavci. 

PROJEKT K101502: Priprema projekata za sufinanciranje izgradnje integriranog sustava odvodnje iz strukturnih fondova EU: Integrirani sustav poboljšanja vodno komunalne infrastrukture Aglomeracije Sinj
U proračunu Grada Sinja za 2023.g. planiran je iznos u visini od 836.153,69  EURa.

Rebalansom proračuna planira se povećanje za 3.846,31 EUR, te stavka iznosi 840.000,00 EURa.

Planirana je realizacija sredstava udjela Grada Sinja u provedbi projekta "Aglomeracije Sinj" (Grupa 1., Grupa 3.) po Ugovoru o dodjeli bespovratnih sredstava i Ugovoru o sufinanciranju za EU projekt naziva „Poboljšanje vodno-komunalne infrastrukture aglomeracije Sinj“, prema troškovima ZNSova (projekcija troškova do kraja 2023.g.: uključujući ZNS br. 26.)- specifikaciji troškova nositelja projekta Vodovod i odvodnja Cetinske Krajine d.o.o. u realizaciji Projekta Aglomeracije Sinj, kapitalna pomoć, po preuzetim ugovornim obvezama,  za sufinanciranje aktivnosti: izvođenja radova na vodoopskrbnom sustavu i sustavu odvodnje, izvođenja radova na uređaju za pročišćavanje otpadnih voda, nabava opreme, usluge nadzora nad izgradnjom i upravljanja projektom.

Projekt K101503: Izgradnja dječjeg vrtića u Glavicama
U proračunu Grada Sinja za 2023.g. planiran je iznos u visini od 265.445,00 EURa, Rebalansom pproračuna planiran je iznos u visini od 265.400,00 EURa. 

U tijeku je provedba otvorenog postupka nabave radova rekonstrukcije dogradnjom i nadogradnjom dječjeg vrtića i jaslica u Glavicama s opremanjem vanjskog igrališta (N55/2023), EOJN: 2023/S 0F2-0042395: otvorene su ponude dana 10.11.2023.g. (Zapisnik o javnom otvaranju ponuda objavljen i dostupan u EOJN); Zaprimljene su 3 (tri) ponude ponuditelja vrijednosti više od procijenjene vrijednosti nabave; Postupak pregleda i ocjene ponuda u tijeku. Do kraja 2023.g.  planira se i priprema postupka nabave usluge nadzora nad predmetnim radovima, a sami troškovi po navedenim nabavama (radovi opremanje, nadzor) se očekuje kako će nastati u 2024.g. nakon sklapanja ugovora za izvođačem/pružateljem usluga.  

Projekt kandidiran  za sufinanciranje  na  Poziv za dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova, drugi Poziv“, Nacionalnog plana oporavka i otpornosti 2021.-2026. 

Osigurano sufinanciranje Projekta  iz Programa gospodarske i društvene revitalizacije Dalmatinske zagore i ITU financiranja (brownfield investicija)

Izvođenje radova rekonstrukcije, dogradnje i opremanja objekta planirano u 2024.g. 

Projekt K101504: Izgradnja dječjeg vrtića u Karakašici
U proračunu Grada Sinja za 2023.g. planiran je iznos u visini od 39.816,84 EURa.

Rebalansom proračuna planira se smanjenje za 30.816,84  EURa, te  stavka iznosi 9.000,00 EURa.

Nakon ishođene suglasnosti  Školskog odbora Osnovne škole Marka Marulića, Sinj kojom se Gradu Sinju daje suglasnost za izgradnju dječjeg vrtića na neizgrađenom dijelu katastarske čestice na kojoj je smještena područna škola u Karakašici, tijekom 2023.g. izrađeno je idejnog rješenje sa geodezijom objekta vrtića  sa ishođenim posebnim uvjetima.

Projekt kandidiran  za sufinanciranje  na  Poziv za dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova, drugi Poziv“, Nacionalnog plana oporavka i otpornosti 2021.-2026.

Rješavanje imovinsko pravnih odnosa u tijeku (OŠ Marko Marulić, SDŽ) 

Nastavak izrade projektno tehničke dokumentacije radi ishođenja akta o građenju planiran u 2024. g.

Projekt K101505: Izrada projektne dokumentacije za poljoprivredno inovacijski centar na Štaliji
U proračunu Grada Sinja za 2023.g. planiran je iznos u visini od 39.816,84 EURa.

Rebalansom proračuna planira se povećanje za 97.183,16 EURa, te  stavka iznosi 137.000,00 EURa.

Grad Sinj je odlukom Senata Sveučilišta u Splitu postao središte izvođenja navedenog studija Mediteranske poljoprivrede, a oblici i uvjeti suradnje Grada Sinja i Sveučilišta u Splitu utvrđeni su posebnim međusobnim Sporazumom. 

Projektom se planira izrada potrebne dokumentacije za sanaciju zgrade Štalija, odnosno revitalizacija u istraživački centar za digitalnu poljoprivredu koji čini nadogradnju regionalnog inovacijskog sustava kroz ulaganje u poslovno – istraživačku infrastrukturu za potrebe stvaranja povoljnog okruženja za poduzetništvo i izvođenje studija Mediteranska poljoprivreda, sve u izravnoj suradnji Grada sa Sveučilištem u Splitu.

Za Projekt „Izgradnje inovacijskog centra za digitalnu poljoprivredu“ na lokaciji Štalija planirano ITU sufinanciranje (1,3 mil EURa).

Do kraja 2023.g. Grad planira pripremu i objavu otvorenog postupka javne nabave (EOJN)  usluge izrade projektno tehničke dokumentacije za ovaj Projekt. 

Izrada projektno tehničke dokumentacija  planirana u 2024.g.

Projekt K101506: Sustav energetske učinkovitosti na objektima u vlasništvu Grada Sinja
U proračunu Grada Sinja za 2023.g. planiran je iznos u visini od 66.361,40 EURa.

Rebalansom proračuna planira se smanjenje za 66.361,40 EURa, te stavka iznosi 0,00 EURa. 

Za  iznos umanjenja ove stavke  se uvećava iznos proračunske stavke  Projekta K101505: Izrada projektne dokumentacije za poljoprivredno inovacijski centar na Štaliji.

Projekt „Opremanje građevine područnog vrtića „Ljiljan“ Turjaci – DV Bili cvitak, dobavom i postavljanjem sunčane (fotonaponske) elektrane i klima uređaja“ prijavljen na  Natječaj LAG „Cetinska krajina“ za Mjeru 2.1.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, te je realizacija predmetnog projekta planirana u 2024.

Izrađena je projektno tehnička dokumentacija za povećanje energetske učinkovitosti javne rasvjete na području Grada Sinja, te je izvršenje ugovora izrade projektno tehničke dokumentacije financirano iz sredstava ELENA Granta kroz ELENA program i program HORIZON 2020, HBOR.  Nastavak provedbe aktivnosti na povećanju energetske učinkovitosti javne rasvjete na području Grada Sinja planiran u 2024.g.  

Projekt K101507: Projekt pripreme projektno tehničke dokumentacije i studije izvodljivosti za ulaganja u projekte javne turističke infrastrukture (Štale, Hipodrom, Alkarska staza..)
U proračunu Grada Sinja za 2023.g. planiran je iznos u visini od 265.445,62 EURa.

Rebalansom proračuna planira se smanjenje za 135.445,62 EURa, te stavka iznosi 130.000,00 EURa.

Nakon pokrenutih aktivnosti pripreme novog Projekta javne turističke infrastrukture i kulturne baštine Grada Sinja za buduće financiranje (NPOO 2021.-2026., VFO 2021.-2027.), tijekom 2022.g., Projekt "Kulturna baština grada Sinja" (3 zahvata: Alkarska staza, Tvrđava Grad, Sanacija i rekonstrukcija gradske štale na Hipodromu)  i provedenog otvorenog postupka javne nabave za usluge projektiranja velike vrijednosti, donesena Odluka o poništenju postupka u veljači 2023.g. (EOJN).

U 2023.g. pokrenut je novi otvoreni postupak nabave usluga projektiranja velike vrijednosti sa ažuriranim sadržajem projektnog zadatka, koji uključuje: pripremu projektno-tehničke i studijske dokumentacije za 4 potprojekta, odnosno 4 zahvata: 

A. Alkarska staza – formiranje alkarske staze koja bi obuhvaćala građevine i ulice koje su sastavni dio rute alkara i alkarske povorke, 

B. Tvrđava Grad – dodatno arheološko istraživanje, restauracija i djelomična rekonstrukcija zidina i građevina unutar 

C. Tvrđave, Sanacija i rekonstrukcija gradske štale na Hipodromu; 

D. Sanacija i rekonstrukcija Građanske kuće (Kuća Šuić) za potrebe Galerije Sikirica. 

U 2023.g.: donesena Odluka o odabiru projektanta CORE d.o.o., Dubrovnik , potpisan Ugovor o projektiranju, realizacija Ugovora u tijeku.

Do kraja 2023.g. planira se završetak izrade ukupne projektno tehničke i studijske dokumentacije za Zahvat C., te dijela projektno tehničke dokumentacije za Zahvate A., B., D. Završetak ukupno ugovorene izrade projektno tehničke i studijske dokumentacije ovom postupku nabave i potpisanom Ugovoru Grad-Core do.o.  očekuje se u 2024.g. 

U 2023.g. Grad Sinj je izvršio  projektnu prijavu za sufinanciranje troška izrade  dokumentacije  za zahvate A., B. i D. na  Poziv Ministarstva kulture i medija RH za predlagatelje programa zaštite  i očuvanja nepokretnih kulturnih dobara za 2024.g. (rok:03.11.2023.)

Projekt K101508: Izrada projektne dokumentacije za projekt "difuznog - poduzetničkog inkubatora"

U proračunu Grada Sinja za 2023.g. planiran je iznos u visini od 39.816,84 EURa.

Rebalansom proračuna planira se smanjenje za 39.816,84 EURa, te stavka iznosi 0,00 EURa.

Predviđena sredstva se prebacuju na novi Projekt „Sinj – pametni Grad“, procijenjene vrijednosti izrade projektne dokumentacije u visini do  222.310,70 EURa,  za koji je osigurano EU sufinanciranje u visini od 199.084,21  EURa  i za koji se do kraja 2023.g. planira pokretanje otvorenog postupka javne nabave za uslugu projektiranja sukladno sklopljenom Ugovoru za sufinanciranje. 

Projekt K101509: Uređenje prostora "Aerodroma"

U proračunu Grada Sinja za 2023.g. planiran je iznos u visini od 19.908,42 EURa.

Rebalansom proračuna planira se smanjenje za 19.908,42  EURa, te  stavka iznosi 0,00 EURa

U prijedlogu Proračuna Grada Sinja za 2024.g. planirana viši iznos sredstava za pokretanje postupka nabave usluge izrade projektno tehničke i pripadajuće dokumentacije za Aerodrom. 

Projekt K101510: Projekt „Sinj – pametni grad“

U proračunu Grada Sinja za 2023.g. nije planiran ovaj Projekt. Rebalansom se planira nova stavka u  iznosu u visini od 222.310,00 EUR.

Za projekt „Sinj – pametni Grad“ osigurano  je EU sufinanciranje (90%) u visini od  200.079,63  EUR , te se za ovaj Projekt, sukladno potpisanom Ugovoru o sufinanciranju između Grada Sinja i MRRFEU,  do kraja 2023.g. planira objava otvorenog postupka javne nabave za uslugu projektiranja (pripreme u tijeku). 
        Tablični prikaz promjena u realizaciji pojedinih projekata u odnosu  na početni plan  za 2023. godinu

PROVEDBA I UPRAVLJANJE EU PROJEKTA – OBNOVA KULTURNE BAŠTINE 
	Red.br.
	Naziv aktivnosti/projekta
	Proračun 2023.
	Povećanje / smanjenje
	I.Izmjene i dopune Proračuna 2023.g.
	Indeks
5/3

	1.
	2.
	3.
	4.
	5.
	6.

	1.
	Promotivne aktivnosti radi realizacije pokazatelja projekta „Sinj u sridu“
	26.544,56
	27.755,44
	54.300,00
	204,56

	2.
	Sanacija pripadajućeg zida i opremanje uz zgradu Palacine
	22.562,88
	-22.562,88
	0,00
	0,00

	4.
	Projekt „SINJSKA RERA“
	132.722,81
	-132.722,81
	0,00
	0,00

	UKUPNO:
	181.830,25
	-127.530,25
	54.300,00
	29,86


Projekt K101601: Promotivne aktivnosti radi realizacije pokazatelja projekta "Sinj u sridu"

U proračunu Grada Sinja za 2023.g. planiran je iznos u visini od 26.544,56 EURa.

Rebalansom proračuna planira se povećanje  za 41.255,44 EURa, te stavka iznosi 67.800,00EURa.

Izvršena je uplata Viteškom alkarskom društvu Sinj, projektnom partneru na provedbi projekta „Sinj u sridu“,  u iznosu od 27.739,73 EURa temeljem novog izračuna prihvatljivih troškova za nabavku tribina za Sinjsku alku , izvršene od strane SAFU (PT2) (KLASA: 910-01/16-01/190, URBROJ: 358-05-03-03-23-230 od 05. lipnja 2023.g.) po usvojenom prigovoru na izrečenu financijsku korekciju za nabavku tribina za Sinjsku alku, a koji prigovor je usvojen od strane MRRFEU (PT1) i SAFU (PT2).

U svrhu provedbe  aktivnosti na osiguranju tehničkih uvjeta za sigurnost korisnika ugovorenih sadržaja u objektu IECa, temeljem sadržaja prijavljenog i sufinanciranog Projekta „Sinju sridu“  planiraju  se osigurati  dodatna sredstva, uz popratne promotivne aktivnosti. 

Projekt K101602: Opremanje lapidarija uz zgradu Palacina i sanacija pripadajućeg zida
U proračunu Grada Sinja za 2023.g. planiran je iznos u visini od 22.562,88 EURa.

Rebalansom proračuna planira se smanjenje za 22.562,88 EURa, te nova stavka iznosi 0,00 EURa

Predviđena sredstva se prebacuju na novi Projekt „Sinj – pametni Grad“ za koji je osigurano EU sufinanciranje u visini od 200.079,63  EURa  i za koji se do kraja 2023.g. planira pokretanje otvorenog postupka javne nabave za uslugu projektiranja sukladno sklopljenom Ugovoru za sufinanciranje. 
Projekt K101604: „Sinjska rera“

Odustalo se od realizacije projekta „Sinjska rera“ u ovoj proračunskoj godini. Investicija se planira u sljedećoj proračunskoj godini.

RAZDJEL 4. UPRAVNI ODJELA ZA FINANCIJE  
Planirani rashodi Upravnog odjela za financije za 2023.godinu iznosili su 1.153.361,21 eura rebalansom proračuna planirani rashodi unutar ovog Odjela smanjuju se za 92.861,20 eura ili za 8,05% i iznose 1.060.500,00 eura.
Ukupni rashodi unutar razdjela 4 planirani su unutar jedne Glave 1 – 4005 Gradska uprava: 

Program  1017  Upravljanja i administracije 
U upravnom odjelu za financije planirani su rashodi odjela koji sadrže materijalne pretpostavke za rad zaposlenika, rashode koji se odnose na ukupnu gradsku upravu kao npr. troškovi platnog prometa, zatezne kamate, usluge porezne uprave i sl. Najznačajnije rashodi ovog programa odnose se na rashode za zaposlene, što čine bruto plaće, doprinosi na plaće i ostali rashodi za zaposlene. 

Izvršeno je smanjenje rashoda na pozicijama plaća i doprinosa na plaću temeljem izvršenja za prvih devet mjeseci i procjene izvršenja do kraja godine u iznosu 93.583,45 eura ili 9,06% i predlažu se u iznosu 939.000,00 eura.
Osnova za plaće službenika i namještenika (kao i sva ostala davanja iz radnih odnosa nalazi se prije svega u Zakonu o službenicima i namještenicima u lokalnoj i područnoj (regionalnoj) samoupravi, zatim u odredbama Odluke o ustrojstvu i djelokrugu upravnih tijela Grada Sinja, Odluka o plaći i drugim pravima Gradonačelnika, Odluka o visini koeficijenta za obračun plaće službenika i namještenika, te prije svega u odredbama važećeg Aneksa kolektivnog ugovora za zaposlenike Gradske uprave kojima su utvrđene visine plaće za pojedina radna mjesta i materijalna prava djelatnika.
Planom prijma službenika i namještenika za 2023. godinu planiran je prijam većeg broja službenika i namještenika od trenutno primljenih. U okviru Aktivnosti smanjuju se rashodi za zaposlene temeljem procjene izvršenja do kraja godine.

Proračunska zaliha: rashodi za provođenje ove aktivnosti ostaju na razini početnog plana.
Police osiguranja:  rashodi za provođenje ove aktivnosti ostaju na razini početnog plana

Izbori za mjesne odbore: Gradsko vijeće Grada Sinja donijelo je odluku o raspisivanju izbora za članove Vijeće mjesnih odbora na području Grada Sinja dana 04. lipnja 2023. godine.
Za provedbu izbora članova Vijeća mjesnih odbora održanih dana 04. lipnja 2023.godine utrošeno je 20.600,00 eura.

Obnova uredskih prostorija i opreme: sredstva namijenjena realizaciji ovoga programa ostaju na razini početnog plana.

RAZDJEL 5. UPRAVNI ODJEL ZA IMOVINU I PROSTORNO UREĐENJE 
Planirani rashodi Upravnog odjela za imovinu i prostorno uređenje iznosili su 278.717,90 eura. Rebalansom proračuna planirani rashodi smanjuju se za 83.717,88 eura ili 30,03% i predlažu se u iznosu 194.500,00 eura.

U nastavku se daje pregled aktivnosti i projekata koji se smanjuju:

· Aktivnost – Rješavanje imovinsko – pravnih odnosa za otkup zemljišta za realizaciju projekata – rashodi za provođenje ove aktivnosti smanjuju se za 41.361,40 eura ili 62,32 % i predlažu se u iznosu 25.000,00 eura.
· Aktivnost – Gospodarenje poslovnim i stambenim prostorima - ova aktivnost obuhvaća kontinuirano tekuće i investicijsko održavanje poslovnih prostora i stanova u vlasništvu Grada, društvenih domova i ostalih društvenih prostorija po mjesnim odborima te sve radove i usluge vezane za imovinu Grada. Zbog projekata i zahvata na poboljšanju na nekretninama u vlasništvu Grada, koji su nužni, predlaže se planiranih sredstava. U svezi s navedenim   rashodi za provođenje ove aktivnosti povećaju se za 26.819,30 ili za 80,82% i predlažu se u iznosu 60.000,00 eura. Povećana su sredstva za tekuće i investicijsko održavanje stanova i poslovnih prostora u vlasništvu Grada.

· Aktivnost – Katastarska izmjera nerazvrstanih cesta- baza nerazvrstanih cesta- planirana su sredstva u iznosu 26.544,56 eura, a s obzirom da se do konca godine ne planiraju utrošiti sredstva iznos se umanjuje za 23.544,56 eura ili 88,69% i predlažu se u iznosu 3.000,00 eura.
· Projekt – Izrada prostornih planova - rashodi za provođenje ovog projekta smanjuju se za 15.680,70 eura ili 47,26% i predlažu se u iznosu 17.500,00 eura.
Novi postupci izrade izmjena i dopuna prostorno planske dokumentacije će započeti tek po okončanju jedinstvenog postupka izrade ID PPU-a i ID GUP-a Grada Sinja sa pratećom Studijom strateške procjene utjecaja na okoliš ID PPU-a i Grada Sinja i ID GUP-a Grada Sinja, koji je još u tijeku. Zbog toga se predviđa da će biti potrebno manje od planiranog iznosa za tu namjenu.
· Projekt – Kupnja nekretnina od interesa za Grad Sinj – rashodi za provođenje ovog projekta smanjuju se za 16.361,40 eura ili 24,65% i predlažu se u iznosu 50.000,00 eura.  U svrhu proširenja groblja u Turjacima planirana je kupnja zemljišta po tržišno utvrđenoj cijeni.
· GIS Grada Sinja – predviđena su dodatna sredstva u iznosu od 32.363,66 eura te se predlažu u iznosu 39.000,00 eura. Grad Sinj koristi pipGIS aplikacijski sustav u kojeg je izvršena nadogradnja podatcima ID PPU- a i ID  GUP-a Grada Sinja nakon njihova usvajanja od strane Gradskog Vijeća. Namjera je da Grad aplicira na sredstva Fonda za zaštitu okoliša i energetsku učinkovitost za sufinanciranje razvoja pametnih i održivih rješenja i usluga odnosno za programsku i funkcionalnu nadogradnju pipGIS aplikacijskog sustava Grada Sinja.

				PRORAČUN		REBALANS

		Predškolski odgoj		2,666,401.22		3,042,000.00

		Kultura		469,175.13		559,040.01

		Šport		1,136,107.24		1,205,400.01

		Školstvo		805,627.45		873,976.00

		Socijalna skrb		1,481,850.16		1,607,000.01

		Sustav civilne zaštite		944,322.78		937,800.00

		Ostale donacije		240,228.28		169,400.01

		Ostani tu		345,079.30		270,000.01

				PRORAČUN 
2023		REBALANS
 2023

		R 1 - GRADSKA UPRAVA		502,355.83		658,571.00

		R 1 - DRUŠTVENE DJELATNOSTI		8,088,791.56		8,664,616.04

		R 2 - KOMUNALNO 
GOSPODARSTVO		1,959,452.02		1,516,955.00

		R 2 - RAZVITAK GOSPODARSTVA		1,113,544.36		408,405.04

		R 3 - JAČANJE GOSPODARSTVA		2,312,895.18		2,161,400.01

		R 4 - GRADSKA UPRAVA		1,153,361.21		1,060,500.01

		R 5 - GOSPODARENJE GRADSKOM
 IMOVINOM		278,717.90		195,000.02






